5 Cara Urus Kewangan dengan Bijak Sempena Hari Raya

Menjelang
hari raya
, pasti ramai yang sibuk membuat persiapan seperti membeli pakaian raya baharu, perabot dan kelengkapan rumah baharu dan banyak lagi. Dalam keghairahan membuat persiapan raya, beberapa tindakan terutamanya berkaitan cara urus kewangan perlu diambil. Ia bagi mengelakkan pembaziran atau berbelanja melebihi bajet dan kemampuan.

Table of Contents

Toggle

Bajet Hari Raya: Cara Urus Kewangan untuk Elakkan Bebanan Hutang Selepas Aidilfitri
1. Baju Raya
2. Kuih Muih dan Ketupat Rendang
3. Bagi Duit Raya Ikut Kemampuan
4. Elak Guna Kad Kredit
5. Dana Kecemasan
Amalkan Sikap Bersederhana, Rancang Perbelanjaan untuk Ketenangan Fikiran

Bajet Hari Raya: Cara Urus Kewangan untuk Elakkan Bebanan Hutang Selepas Aidilfitri

Dalam kemeriahan dan kesibukan membuat persiapan untuk menyambut Aidilfitri, aspek pengurusan kewangan perlu dititikberatkan. Ini kerana, ramai yang sanggup berhutang
pinjaman peribadi
 dan mengeluarkan duit daripada
tabung simpanan
 semata-mata untuk tampil serba baharu di pagi raya. Jika tidak dikawal, ia boleh menyebabkan anda terjerat dengan
komitmen hutang
 yang tinggi selepas hari raya.

1. Baju Raya

Setiap kali menjelang hari raya, ramai memilih untuk membeli baju raya. Ada sesetengah orang tak sah jika baju rayanya tidak ‘
tailored-made
’. Namun, baju yang dijahit secara khas ini kebiasaannya lebih mahal daripada biasa. Oleh tu, anda disarankan untuk membuat berbelanja dengan kemampuan sendiri. Elakkan diri daripada terpaksa berhutang sana sini.

Antara perkara yang anda boleh praktikkan adalah elak beli baju raya setiap tahun. Ini kerana ada yang memakai baju raya tersebut untuk dipakai sekali sahaja dan tersimpan usang di dalam almari. Sekiranya kemahuan anda untuk membeli itu tinggi, pilih baju dengan harga yang sederhana dan boleh digunapakai berulang kali selepas raya.

Selain itu, tetapkan had belanja untuk setiap baju. Contohnya RM100 hingga RM150 diperuntukkan untuk baju raya dewasa dan RM60 hingga RM70  untuk baju raya kanak-kanak. Sekiranya anda mempunyai enam ahli keluarga, anda boleh ikuti bajet seperti di bawah:

Suami: RM100

Isteri: RM150

Anak pertama: RM70

Anak kedua: RM70

Anak ketiga: RM70

Anak keempat: RM70

Jumlah:
RM530

Walau bagaimanapun, bajet ini boleh dikecilkan lagi seperti menggunakan baju raya lama yang masih baik mengikut kemampuan anda. Yang paling penting, baju raya yang dibeli mestilah sesuai untuk dipakai lebih dari sekali supaya tidak dibazirkan.

2. Kuih Muih dan Ketupat Rendang

Tak sah lah raya bila tak ada ketupat rendang dan kuih-muih. Walau bagaimanapun, mana satu yang lebih jimat, buat sendiri atau beli? Sekiranya anda inginkan kuih raya dalam kuantiti yang banyak, lebih jimat jika dibuat sendiri. Kalau sekadar inginkan dalam kuantiti yang sedikit, beli di pasaraya lebih jimat. Ini juga terpakai untuk makanan-makanan raya yang lain seperti ketupat, rendang, lemang dan bermacam-macam lagi.

Sebagai contoh, ini bajet untuk makanan raya yang anda boleh ikuti:

Kuih Raya – RM100

Ketupat – RM30

Lemang – RM40

Rendang ayam dan daging – RM200

Jumlah yang anda perlu peruntukkan untuk juadah hari raya adalah:
RM320

Sekiranya anda mempunyai bajet yang lebih kecil, apa yang anda boleh lakukan anda dengan mengurangkan bajet dari segi kuih raya dan lemang.

3. Bagi Duit Raya Ikut Kemampuan

Ini juga merupakan satu dilema. Berapa
duit raya
 yang perlu diberi? Amalan memberi duit raya adalah amalan yang baik kerana dalam Islam sendiri amat digalakkan untuk bersedekah. Namun, anda disarankan untuk memberi duit raya mengikut kemampuan sendiri. Antara tips yang boleh digunapakai adalah:

Tukar awal pecahan duit raya kepada not matawang yang lebih kecil seperti RM1 atau RM5 untuk diberikan kepada anak saudara atau anak tetamu yang berkunjung

Utamakan duit raya untuk ibu bapa, dan anak terlebih dahulu.

Contohnya: RM50 x 4 = RM 200 untuk ibu bapa termasuk belah suami/ isteri:

RM50 x 3 = RM150 untuk tiga orang anak.

Peruntukkan lagi RM100 – RM150 untuk diberikan kepada anak saudara atau anak tetamu yang datang menziarahi.

Sekali lagi diingatkan, ubah dan sesuaikan tips di atas mengikut kemampuan kewangan semasa anda.

4. Elak Guna Kad Kredit

Bagi
perbelanjaan
 raya, anda dinasihatkan untuk mengelakkan penggunaan
kad kredit
. Ini kerana anda akan cenderung untuk berbelanja mengikut nafsu dan bukan dalam bajet raya yang sesuai. Jika tidak, anda terpaksa menanggung bil hutang kad kredit yang tinggi kemudian hari. Meskipun raya adalah perayaan setahun sekali, jadi elakkan diri daripada berhutang.

Anda perlu memastikan keperluan dan keutamaan dengan betul. Panduan pecahan yang disyorkan oleh Agensi Kaunseling dan Pengurusan Kredit (AKPK) iaitu:

Keperluan barangan runcit untuk rumah dan juga hari raya –
20 peratus

Keperluan pakaian raya –
10 peratus
 (Atau gunakan baju yang sedia ada)

Keperluan duit raya –
10 peratus

Keperluan kecemasan –
10 peratus

Jika diikutkan panduan ini, hanya 40 peratus perbelanjaan yang dikatakan sebagai keutamaan atau keperluan. Jadi, elakkan berbelanja mengikut nafsu dan disiplin dalam mengikut bajet yang anda telah tetapkan.

Sebenarnya, banyak perbelanjaan yang dapat dikurangkan dan wang lebihan boleh digunakan untuk menambah simpanan yang boleh digunakan kemudian hari. Ini juga adalah waktu yang sesuai untuk membina dana simpanan dan dana kecemasan.

5. Dana Kecemasan

Bukan sahaja perlu disediakan untuk keperluan harian, tetapi bajet raya anda juga memerlukan dana kecemasan. Misalnya, jika anda dalam perjalanan pulang ke kampung halaman dan kenderaan anda meragam atau
kereta mati tepi jalan
. Dana kecemasan ini boleh digunapakai untuk membaiki kenderaan tersebut.

Sebagai contoh, anda boleh asingkan 25 peratus daripada keseluruhan bajet raya anda untuk dana kecemasan. Bak kata pepatah, sediakan payung sebelum hujan.

Amalkan Sikap Bersederhana, Rancang Perbelanjaan untuk Ketenangan Fikiran

Secara asasnya, anda disarankan untuk amalkan sikap berhemah dan bersederhana dalam berbelanja. Dalam keadaan ekonomi semasa, pendekatan terbaik yang boleh diamalkan adalah
berbelanja secara berhemah dan bersederhana
,
elakkan berhutang
 dan amalkan cara urus kewangan dengan teliti.

Hari raya semestinya perlu disambut dengan meriah, tetapi tidak semestinya anda perlu membelanjakan semua
wang simpanan
 dan harta yang anda miliki. Selain itu, jika anda nak balik kampung tapi belum
renew
 insurans dan
roadtax
 kereta
 anda, jangan lupa untuk memperbaharui insurans dan roadtax kereta di Qoala.

Qoala merupakan
platform perbandingan dan pembaharuan insurans paling komprehensif
 di Malaysia. Anda boleh mendapatkan polisi perlindungan insurans yang terbaik untuk anda daripada beberapa syarikat
insurans terbaik di Malaysia
. Layari laman web Qoala untuk info lanjut.

Kongsi:


3 Medium Efektif Untuk Caruman KWSP Sendiri

Caruman KWSP sendiri adalah inisiatif yang lebih daripada sekadar menyumbang untuk dana persaraan – ia adalah satu cara untuk menjamin kesejahteraan kewangan anda. Bayangkan anda mempunyai hak untuk membentuk nasib kewangan anda, menjamin masa persaraan yang aman dan sejahtera.

Selain itu, caruman KWSP sendiri ini adalah tabungan anda dan membuka jalan ke masa depan kewangan yang lebih cerah untuk
bebas kewangan
. Walaupun caruman KWSP yang dibuat oleh majikan adalah penting, caruman sendiri memberikan lapisan potensi, fleksibiliti dan kawalan tambahan.

Table of Contents

Toggle

Kenali Apa Itu Caruman KWSP Sendiri
1. Caruman KWSP Sendiri
2. EPF i-Saraan
3. Simpanan Tambahan Akaun 1 KWSP
Caruman KWSP Sendiri: Gandakan Simpanan Anda

Kenali Apa Itu Caruman KWSP Sendiri

Dalam artikel ini, kita akan ketahui tiga cara yang sangat berkesan untuk caruman KWSP sendiri yang setiap pekerja perlu tahu. Sama ada anda seorang pencarum KWSP yang berpengalaman atau baru sahaja mengenali konsep ini, panduan ini akan beri anda pengetahuan dan pendapat yang diperlukan untuk membuat keputusan yang bijaksana tentang caruman KWSP sendiri.

Terdapat tiga sumbangan sukarela yang kini ditawarkan oleh KWSP iaitu Caruman KWSP Sendiri, i-Saraan, dan Tambahan Simpanan Akaun 1 KWSP.

Jadi, jika anda berminat untuk mengambil alih kawalan masa depan kewangan anda dan mengoptimumkan simpanan KWSP anda, mari kita teliti tiga cara berkesan yang perlu anda ketahui untuk Caruman KWSP sendiri.

1. Caruman KWSP Sendiri

Caruman KWSP melampaui keperluan wajib yang dinyatakan dalam Akta KWSP 1991. Oleh itu, dorongan diberikan kepada individu yang tidak tercakup oleh Akta untuk secara sukarela untuk membuat caruman ke dalam KWSP. Bagi pekerja yang mempunyai pendapatan sendiri seperti pekerja sendiri, anda dialu-alukan untuk membuat caruman sendiri ke dalam KWSP melalui cara ini. Namun, bagi pekerja yang bergaji, anda juga boleh membuat caruman tambahan untuk merancang persaraan yang lebih baik di masa depan.

Syarat Kelayakan

Berikut adalah syarat kelayakan untuk memohon Caruman Sendiri KWSP:

Warganegara Malaysia / Penduduk Tetap;

Ahli KWSP yang berdaftar;

Berumur di bawah 75 tahun.

2. EPF i-Saraan

Inisiatif kedua yang diperkenalkan pada tahun 2021 adalah
i-Saraan
. Individu yang bekerja sendiri tanpa pendapatan yang stabil dan pekerja dalam
gig economy
 memiliki peluang untuk mendapatkan insentif kerajaan eksklusif bagi tujuan persaraan, asalkan mereka memenuhi kriteria yang ditetapkan.

Syarat Kelayakan

Berikut adalah syarat kelayakan untuk memohon i-Saraan KWSP:

Warganegara Malaysia;

Ahli KWSP yang berdaftar;

Berumur di bawah 60 tahun;

Individu yang bekerja sendiri (Individu yang memperoleh pendapatan dari kerja sendiri dan tidak memegang status pekerjaan);

Memilih untuk menyumbang di bawah i-Saraan (untuk mereka yang telah mengemukakan Borang KWSP 16G (M));

Ahli berdaftar Kumpulan Wang Simpanan Pekerja Kasih Suri Keluarga Malaysia (i-Suri) dikehendaki mendaftar i-Saraan untuk layak menerima insentif khas i-Saraan, tertakluk kepada terma dan syarat yang ditetapkan.

Pendaftaran I-Saraan

Jika anda berminat, anda boleh mendaftar i-Saraan KWSP melalui pilihan-pilihan di bawah ini:

1. Laman Web

Anda boleh mendaftar secara dalam talian di
Pendaftaran i-Saraan dalam Talian
.

2. Kaunter KWSP

Anda boleh mengemukakan
 Borang Permohonan Sumbangan Sukarela i-Saraan
 dan membawa Mykad anda ke kaunter.

3. Terminal Perkhidmatan Sendiri (TPS)

Anda boleh memohon di
 lokasi TPS
 yang tersedia dan membawa Mykad anda bersama.

Manfaat

Terdapat banyak manfaat yang anda boleh peroleh melalui i-Saraan ini, iaitu anda akan menerima dividen tahunan, insentif khas iaitu 15 peratus daripada jumlah sumbangan sehingga maksimum RM300 pada tahun semasa,
pelepasan cukai
, dan manfaat kematian mengikut terma dan syarat yang diberikan.

3. Simpanan Tambahan Akaun 1 KWSP

Caruman sendiri KWSP yang lain yang boleh anda lakukan ialah Caruman Simpanan Tambahan Akaun 1. Jika anda ingin meningkatkan keselamatan persaraan orang yang anda sayangi, anda boleh menggunakan kemudahan Caruman Simpanan Tambahan Akaun 1. Melalui inisiatif ini, pencarum (Topper) mempunyai pilihan untuk membuat caruman sukarela tambahan ke akaun KWSP penerima (ia boleh ibu bapa, pasangan, atau anak-anak).

Syarat Kelayakan

Berikut adalah syarat kelayakan untuk memohon Caruman Simpanan Tambahan Akaun 1:

Penerima Caruman

Pencarum

Ahli KWSP

Berumur di bawah 60 tahun

Warganegara Malaysia dan Penduduk Tetap

Ahli atau bukan ahli KWSP

Sebelum membuat pembayaran, pemohon dikehendaki mendaftar sebagai pencarum peningkat simpanan/penerima simpanan dengan mengisi Borang Pencarum Simpanan Tambahan/Simpanan Penerima –
KWSP 3B.

Pendaftaran Simpanan Tambahan Akaun 1

Untuk mendaftar inisiatif ini, anda perlu mengunjungi kaunter KWSP dan membawa dokumen-dokumen seperti MyKad, sijil kelahiran, sijil perkahwinan, dan Borang Pencarum Simpanan Tambahan/Simpanan Penerima –
KWSP 3B.

Kaedah Pembayaran Caruman Sendiri KWSP

Berkenaan had pembayaran, tiada had minimum, manakala had maksimum bagi jumlah Kumulatif Caruman Sendiri (Caruman Sendiri KWSP, Caruman i-Saraan dan Caruman Tambahan Simpanan Akaun 1) adalah RM100,000 setahun seperti yang diumumkan oleh Perdana Menteri Malaysia, Datuk Seri Anwar Ibrahim.

Berikut adalah kaedah saluran pembayaran yang boleh anda gunakan untuk menyumbang ke dalam Caruman Sendiri KWSP:

 Caruman KWSP Sendiri & i-Saraan KWSP

 1. i-Akaun Aplikasi

 2. Perbankan Internet

Anda boleh membuat pembayaran elektronik terus kepada bank dibawah:

Alliance Bank

Bank Islam

Bank Muamalat

BSN

CIMB Bank

Hong Leong Bank

Kuwait Finance House

Maybank

MBSB

Public Bank

RHB Bank

 3. Ejen Bank Berdaftar

Anda boleh membuat bayaran tunai/bayaran elektronik melalui
Bank Agent (EB) BSN
.

 4. Kaunter Ejen Bank

Anda boleh membuat pembayaran elektronik terus kepada bank dibawah:

BSN

Maybank

Public Bank

RHB Bank – Hanya pembayaran melalui Kad Debit dan Penghantaran Debit sahaja diterima.

Di kaunter, anda perlu membuat pembayaran bersama Borang Bayaran Caruman Sendiri:

EPF Self Contribution (
KWSP 6A (1))

i- Saraan (
KWSP 6A (2
)

 5. EPF Counters

Anda boleh membuat bayaran tunai/bayaran elektronik di kaunter. Anda boleh membuat bayaran tunai (RM500 maksimum)/cek di semua kaunter KWSP Ibu Negeri termasuk KWSP Muar.

Di kaunter, anda perlu membuat pembayaran bersama Borang Bayaran Caruman Sendiri::

EPF Self Contribution (
KWSP 6A (1))

i- Saraan (
KWSP 6A (2
)

 6. Mobile Team (MT)/ Mobile Outreach Team (MOT)

Anda boleh membayar melalui kad debit tetapi had jumlah tertakluk kepada had transaksi kad debit pembayar dan had maksimum sumbangan sukarela adalah RM100,000 setahun. Walau bagaimanapun, anda perlu mengisi Borang KWSP 6A (DC) untuk pembayaran melalui kad debit.

Account 1 Top-Up EPF Savings

1. EPF Counters

Anda boleh membuat bayaran tunai/bayaran elektronik di kaunter. Anda boleh membuat bayaran tunai (RM500 maksimum)/cek di semua kaunter KWSP Ibu Negeri termasuk KWSP Muar.

Di kaunter, anda perlu membuat pembayaran bersama Borang Bayaran Caruman Sendiri untuk Akaun Simpanan 1 Tambahan –
KWSP 3B (1)

Caruman KWSP Sendiri: Gandakan Simpanan Anda

Oleh itu, caruman sendiri KWSP membolehkan anda mengawal masa depan kewangan anda dan meningkatkan
simpanan persaraan
 anda. Dengan menyumbang secara sukarela ke dalam akaun KWSP anda, pekerja dapat menjamin kesejahteraan kewangan mereka dan menikmati manfaat cukai. Dengan tiga inisiatif caruman sendiri ini, anda pasti dapat melipatgandakan simpanan anda dengan menyesuaikan sumbangan anda berdasarkan matlamat kewangan dan keadaan anda.

Caruman sendiri KWSP membantu anda untuk membentuk masa depan kewangan anda, memberikan anda peluang untuk mengawal simpanan persaraan anda dan menikmati keamanan kewangan jangka panjang. Dengan memanfaatkan medium yang efektif yang telah dibincangkan, anda dapat membuat keputusan yang bijaksana dan memaksimumkan manfaat caruman sendiri KWSP. Mula bertindak hari ini dan jamin masa depan kewangan yang lebih cerah dengan caruman sendiri dalam KWSP.

Selain melipatgandakan simpanan anda, mari lindungi masa depan anda dengan
perlindungan insurans kesihatan
, lawati laman web Qoala untuk maklumat lanjut. Qoala adalah
 platform perbandingan dan pembaharuan insurans terkemuka
 di Malaysia, menawarkan jaminan proses pembelian insurans yang mudah, selamat, dan cepat.

Kongsi:


Cara Check Baki KWSP Online untuk Proses Lebih Mudah 2023

Bagi anda yang sibuk, tentulah lebih mudah untuk
check
 baki KWSP online sahaja. Dah tak perlu bersusah-payah untuk pergi ke kaunter, cari
parking
, beratur ambil nombor giliran dan kemudian menunggu sehingga berjam-jam lamanya.

Table of Contents

Toggle

Cara Daftar i-Akaun KWSP untuk Check Baki KWSP Online
Cara Daftar i-Akaun KWSP (Full Mode)
Cara Daftar i-Akaun KWSP (View Mode)
Cara Check Balance KWSP Online Melalui i-Akaun
Semak Baki KWSP Online Melalui Laman Web
Check Balance KWSP Online Melalui Telefon
Cara Check Baki KWSP Tanpa i-Akaun
Buat Simpanan di KWSP, Beli Insurans di Qoala untuk Perlindungan Masa Depan

Cara Daftar i-Akaun KWSP untuk
Check
 Baki KWSP Online

Sebelum anda boleh
check

balance
 KWSP anda secara online, anda perlu daftar i-Akaun KWSP (
full mode
) terlebih dahulu. Dalam konteks ini,
full mode
 bermaksud anda bukan sahaja boleh
check
 baki KWSP anda, tetapi anda juga boleh:

Kemaskini profil peribadi;

Check
 kelayakan
pengeluaran KWSP
;

Semak penyata KWSP tahun terkini dan sebelumnya;

Tukar simpanan konvensional kepada simpanan Syariah
;

Semak maklumat penamaan;

Semak rekod caruman;

Permohonan e-Pengeluaran;

Semak transaksi caruman terkini;

Cetak penyata KWSP.

Cara Daftar i-Akaun KWSP (
Full Mode
)

Pendaftaran ini memerlukan pengesahan cap jari dan
update
 nombor telefon bimbit yang aktif untuk mendapatkan ID Pengguna dan kata laluan sementara. Anda hanya perlu sediakan dokumen kad pengenalan dan ikut arahan yang diberikan.

Setelah anda menerima mesej melalui telefon bimbit menyatakan pendaftaran anda telah berjaya, anda boleh menggunakan maklumat yang diberikan untuk Log Masuk ke i-Akaun KWSP. Pendaftaran i-Akaun KWSP (
full mode
) boleh dibuat melalui empat cara seperti berikut:

Hanya dengan menggunakan MyKad, anda boleh mendaftar sebagai ahli di mana-mana kaunter cawangan KWSP berdekatan;

Apabila KWSP menerima caruman pertama daripada majikan, anda akan menjadi ahli KWSP secara automatik. Pendaftaran ini dibuat dibuat berdasarkan nama dan nombor MyKad anda yang dinyatakan di dalam Borang KWSP 6 (Borang A);

Anda boleh mendaftar sebagai ahli di mana-mana lokasi yang mempunyai Terminal Layan Diri (SST) hanya dengan menggunakan MyKad;

Majikan boleh mendaftarkan bagi pihak anda melalui i-Akaun (Majikan). Anda akan menerima notis berserta nombor ahli KWSP apabila pendaftaran berjaya.

Cara Daftar i-Akaun KWSP (
View Mode
)

Bagi anda yang tidak berkesempatan untuk ke cawangan KWSP berdekatan untuk mendapatkan pengesahan cap jari, anda masih boleh mendaftar i-Akaun (
view mode
) secara online. i-Akaun KWSP View Mode membolehkan akses ke paparan i-Akaun namun terhad kepada transaksi tertentu sahaja.

Semakan profil;

Semakan baki akaun;

Semakan caruman semasa;

Semakan
kelayakan pengeluaran
;

Semakan sejarah pengeluaran.

Berikut cara daftar i-Akaun KWSP
view mode
 yang sangat mudah untuk anda pertimbangkan:

Hubungi talian Hotline KWSP di talian 03-8922 6000 pada waktu pejabat sahaja untuk mendaftarkan nombor telefon bimbit yang aktif;

Kemudian, layari laman
web i-Akaun
 dan pilih bahasa yang dikehendaki;

Tekan Daftar Sekarang dan isikan semua maklumat yang diperlukan;

Baca terma dan syarat yang ditetapkan, tandakan setuju di
checkbox
 dan klik Hantar;

Setelah berjaya, anda akan menerima ID Pengguna dan Kata Laluan sementara melalui Sistem Pesanan Ringkas (SMS);

Klik Log Masuk Kali Pertama dan masukkan ID Pengguna dan Kata Laluan sementara;

Sekali lagi baca terma dan syarat yang ditetapkan, kemudian tanda setuju di
checkbox
 dan klik Seterusnya;

Cipta ID Pengguna baharu di ruangan ID Pengguna. Pastikan anda memasukkan ID Pengguna mengikut syarat yang ditetapkan – gabungan
alphanumeric
 lapan hingga 16 digit;

Pilih Imej Online dan isikan Frasa Rahsia, kemudian klik Seterusnya;

Skrin pengaktifan berjaya akan dipaparkan dan anda boleh terus Log Masuk ke i-Akaun KWSP untuk semak baki KWSP anda.

Cara
Check Balance
 KWSP Online Melalui i-Akaun

Sekarang urusan check balance KWSP ini lebih mudah dan boleh dilakukan secara online. Anda boleh
check
 baki akaun KWSP anda secara online melalui i-Akaun KWSP. Proses ini boleh dilakukan menggunakan laman web atau aplikasi di telefon bimbit.

Semak Baki KWSP Online Melalui Laman Web

Berikut cara
check
 baki KWSP anda melalui laman web KWSP:

Layari
laman web rasmi KWSP
 dan pilih untuk log masuk sebagai Ahli atau Majikan;

Anda boleh memilih dua pilihan bahasa yang ditawarkan iaitu Bahasa Melayu (BM) dan Bahasa Inggeris (EN);

Pilih pilihan Bahasa Melayu. Kemudian anda perlu memasukkan ID dan Kata Laluan dan tekan Seterusnya;

Pastikan Imej Online dan Frasa Rahsia yang dipaparkan adalah betul;

Masukkan Kata Laluan dan tekan butang Log Masuk – baki Akaun 1 dan
Akaun 2 KWSP
 anda akan dipaparkan di skrin komputer anda.

Check Balance
 KWSP Online Melalui Telefon

Jika anda menggunakan aplikasi i-Akaun KWSP di telefon bimbit anda, berikut cara mudah untuk semak baki KWSP anda:

Jika anda masih belum mempunyai aplikasi ini, anda perlu muat turun aplikasi i-Akaun KWSP ke telefon anda terlebih dahulu;

Kemudian, buka aplikasi i-Akaun di telefon pintar anda;

Masukkan ID Pengguna dan Kata Laluan;

Pastikan Imej Online dan Frasa Rahsia adalah betul;

Baki KWSP anda akan dipaparkan di skrin telefon bimbit anda.

Cara
Check
Baki KWSP Tanpa i-Akaun

Walaupun kebanyakan pencarum tentunya lebih selesa untuk check baki KWSP online. Tetapi bagi sesetengah warga emas atau orang yang tidak mahir menggunakan Internet, cara check baki KWSP tanpa i-Akaun ini boleh dimanfaatkan.

Anda hanya perlu ke pejabat atau kiosk KWSP, atau hubungi Pusat Pengurusan Perhubungan KWSP di talian 03-8922 6000 dan ikut arahan untuk mendapatkan maklumat yang diperlukan.

Buat Simpanan di KWSP, Beli Insurans di Qoala untuk Perlindungan Masa Depan

Skim KWSP yang diwujudkan oleh kerajaan sememangnya membantu para pencarum untuk membuat simpanan yang dapat menjamin keselesaan hidup ketika mencapai
usia persaraan
 nanti.

Selain simpanan KWSP, anda juga boleh membuat persediaan tambahan untuk perlindungan masa depan dengan mendapatkan
insurans kesihatan
 di Qoala.

Qoala merupakan
platform perbandingan dan pembaharuan insurans terbaik
 di Malaysia. Ia membolehkan anda mendapatkan polisi
 insurans perlindungan diri
 yang komprehensif dengan jaminan harga yang berpatutan.

Layari laman web Qoala untuk info lanjut berkaitan
insurans kesihatan di Malaysia
.

Kongsi:


5 Cara Check Nama Blacklist, Semak Senarai Hitam Online

Sebelum buat apa-apa
permohonan pembiayaan
 atau
travel
 ke luar negara
, penting untuk anda
 check
 nama
blacklist
. Ia bagi memastikan apa-apa permohonan pinjaman tidak kira
pinjaman perumahan
 atau
pinjaman kereta
 anda diluluskan oleh pihak bank. Selain itu, ia juga mengelakkan anda daripada tidak dibenarkan untuk ke luar negara.

Table of Contents

Toggle

1. Semakan Status Nama Blacklist Online Melalui Laporan CTOS
Cara Check Nama Blacklist CTOS
2. Semakan Status Nama Blacklist Online Melalui CCRIS
Cara Check Nama Blacklist CCRIS
3. Check Nama Blacklist di Kiosk Bank Negara Malaysia (BNM)
Cara Check Nama Blacklist BNM
4. Semakan Status Senarai Hitam Jabatan Pengangkutan Jalan Malaysia
Cara Semak Senarai Hitam JPJ
5. Semakan Status Perjalanan Jabatan Imigresen Malaysia
Cara Semak Senarai Hitam Imigresen (Jabatan Imigresen Malaysia)

1. Semakan Status Nama
Blacklist Online
 Melalui Laporan CTOS

CTOS atau
Credit Tip-Off Service
 merupakan agensi swasta yang merekodkan status atau laporan kredit seseorang individu. Ia menyediakan maklumat seperti tindakan undang-undang, pemilikan perniagaan,
status muflis
, status kes dan lain-lain.

Laporan CTOS
 digunakan secara meluas oleh institusi kewangan dalam menentukan kelayakan dan status kredit semasa pemohon. Sekiranya skor kredit anda tidak memuaskan, nama anda berkemungkinan akan disenaraihitamkan dan mungkin menyukarkan permohonan pinjaman bank anda untuk diluluskan.

Secara asasnya, maklumat penghutang dalam laporan CTOS disediakan melalui sumber-sumber awam seperti:

Suruhanjaya Syarikat Malaysia
 (SSM);

Jabatan Pendaftaran Negara (JPN);

Jabatan Insolvensi Malaysia (JIM);

Prosiding Undang-undang;

Notis Akhbar dan Warta Kerajaan.

Cara
Check
 Nama
Blacklist
 CTOS

Secara asasnya, laporan CTOS mengandungi lima bahagian penting, iaitu:

Bahagian A – maklumat diri;

Bahagian B – maklumat dari Bank Negara dan Agensi Kerajaan yang lain;

Bahagian C – perihal milikan syarikat dan lembaga pengarah;

Bahagian D – perihal kredit dan butiran dari CCRIS termasuk senarai cek tendang yang dikeluarkan;

Bahagian E – perihal bayaran tunggakan kepada syarikat utiliti (telekomunikasi, elektrik, air atau
tunggakan PTPTN
) dan lain-lain.

Jika anda masih belum mempunyai akaun CTOS, anda perlu mendaftar terlebih dahulu. Anda boleh merujuk panduan
cara daftar akaun CTOS online
 ini untuk lebih kepastian. Setelah selesai mendaftar:

Log masuk akaun CTOS menggunakan ID pengguna dan kata laluan yang ditetapkan;

Maklumat akan dipaparkan pada
Dashboard
;

Laporan lengkap pertama akan diberikan secara percuma. Laporan berikutnya akan dikenakan bayaran mengikut kategori-kategori tertentu bermula dari RM25.

2. Semakan Status Nama
Blacklist Online
 Melalui CCRIS

Sama seperti CTOS, CCRIS atau
Central Credit Reference Information
 merupakan agensi yang merekodkan laporan kredit individu. Maklumat kredit peminjam akan dikumpulkan daripada institusi kewangan dan laporan kredit akan dibuat melalui sistem CCRIS.

Berbeza dengan CTOS, agensi ini dikendalikan oleh badan kerajaan iaitu Biro Kredit Bank Negara Malaysia. Secara asasnya,
laporan CCRIS
 membolehkan pihak bank atau institusi kewangan:

Memeriksa pinjaman atau kredit tertunggak;

Memantau akaun pemerhatian khusus (berkait dengan pinjaman tertunggak);

Mengenal pasti sebarang permohonan kredit yang telah lulus atau sedang diproses dalam tempoh 12 bulan.

Dalam erti kata mudah, CCRIS menyediakan maklumat-maklumat dan data penting yang diperlukan oleh institusi kewangan untuk membantu mereka membuat keputusan.
Permohonan pinjaman
 anda diluluskan atau tidak bergantung pada maklumat dalam laporan ini.

Cara
Check
 Nama
 Blacklist
 CCRIS

Berikut merupakan cara semak nama
blacklist
 Bank Negara Malaysia
online
 menggunakan laman web eCCRIS untuk rujukan anda:

Layari
laman web CCRIS
;

Jika anda masih belum mempunyai akaun, anda perlu Daftar Masuk terlebih dahulu. Anda boleh rujuk
panduan cara daftar eCCRIS online
 di sini;

Setelah selesai, log masuk menggunakan ID pengguna dan kata laluan yang ditetapkan;

Navigasi ke tab Carian, kemudian pilih Carian Sendiri – Individu;

Klik pada kotak Saya Setuju dan klik butang Carian Laporan;

Sekiranya anda ingin muat turun laporan, klik butang Muat Turun dan Simpan untuk menyimpan salinan laporan;

Laporan yang dimuat turun akan dilindungi oleh kata laluan.

3.
Check
 Nama
 Blacklist
 di Kiosk Bank Negara Malaysia (BNM)

Selain semakan nama
blacklist
 secara
online
, anda juga boleh membuat semakan nama
blacklist
 secara fizikal di Bank Negara Malaysia. Anda boleh membuat semakan sama ada melalui kaunter atau kiosk BNM.

Cara
Check
 Nama
 Blacklist
 BNM

Berikut merupakan panduan
check
 nama
 blacklist
 di BNM yang boleh anda ikuti:

Pergi ke mesin kiosk Bank Negara Malaysia;

Pilih Bahasa yang ingin digunakan sama ada Bahasa Melayu atau Bahasa Inggeris;

Kemudian, pilih butang Cetak Laporan;

Masukkan kad pengenalan pada slot yang disediakan dan buat imbasan ibu jari (
thumbprint
);

Proses semakan akan mengambil masa selama lebih kurang seminit;

Setelah itu, anda akan menerima notifikasi untuk mengeluarkan kad pengenalan anda;

Tunggu sehingga laporan CCRIS dicetak.

4. Semakan Status Senarai Hitam Jabatan Pengangkutan Jalan Malaysia

Pemandu atau pemilik kenderaan yang diberikan notis atau dikenakan
saman Polis
 tetapi gagal menjelaskan kompaun dalam tempoh 60 hari akan dirujuk ke mahkamah. Sekiranya pemandu atau pemilik tidak hadir untuk sebutan kes, maka pemilik, kenderaan atau
 lesen memandu
 akan disenarai hitam sehingga kes selesai.

Cara Semak Senarai Hitam JPJ

Berikut merupakan cara
check
 nama
blacklist
 JPJ untuk rujukan dan panduan anda:

Klik pautan Semakan Status Senarai Hitam
di sini
;

Pilih Jenis Senarai Hitam – lesen atau kenderaan;

Kemudian, pilih Sumber Senarai Hitam – JPJ atau agensi;

Masukkan Nombor ID (Kad Pengenalan) dan Nombor Pendaftaran Kenderaan;

Masukan Kod Sekuriti;

Tekan butang Semak;

Selesai.

5. Semakan Status Perjalanan Jabatan Imigresen Malaysia

Bagi anda yang merancang untuk bercuti ke luar negara dan ingin menyemak status dokumen perjalanan, anda boleh lakukan semakan melalui Sistem Aplikasi Elektronik Jabatan Imigresen Malaysia.

Cara Semak Senarai Hitam Imigresen (Jabatan Imigresen Malaysia)

Berikut merupakan cara
 check
 status perjalanan melalui Jabatan Imigresen untuk rujukan dan panduan anda bagi mengelakkan anda daripada terkandas dan tidak dapat terbang ke luar negara:

Layari portal rasmi Sistem Semakan Perjalanan Imigresen, Jabatan Imigresen Malaysia
di sini
;

Kemudian, masukkan nombor kad pengenalan;

Dan klik butang Semak – keputusan semakan akan dipaparkan sama ada ada halangan atau tiada halangan untuk ke luar negara.

Semoga panduan cara
check
 nama
blacklist
 ini boleh membantu anda untuk membuat semakan sebelum membuat apa-apa permohonan pinjaman atau sebelum ke luar negara. Penting untuk anda semak sama ada nama anda ada dalam senarai
blacklist
 atau tidak untuk mengelakkan sebarang kesulitan seperti permohonan anda tidak ditolak oleh pihak bank.

Sekiranya anda ingin mendapatkan
perlindungan insurans untuk kereta
 anda, layari laman web Qoala untuk info lanjut. Qoala merupakan
platform perbandingan insurans terbaik
 di Malaysia. Anda boleh dapatkan perlindungan
insurans kereta
 yang dikehendaki dengan mudah secara online sahaja.

Kongsi:


5 Cara Mudah Semak Cukai Tertunggak LHDN Melalui MyTax HASil

Ramai individu yang melaporkan ada terima
panggilan
scammer
 yang menyamar sebagai pegawai Lembaga Hasil Dalam Negeri (LHDN) berkaitan cukai tertunggak LHDN. Antara taktik licik yang digunakan sindiket
 scammer
 ini antaranya mendakwa mangsa memiliki kes berkaitan cukai tertunggak LHDN yang lama. Ekoran itu, ada mangsa yang terpedaya sehingga berdepan kerugian ribuan Ringgit.

Table of Contents

Toggle

MyTax HASil: 5 Cara Semak Tunggakan Cukai LHDN Secara Online
Cukai Tertunggak LHDN, 5 Tips Elak Tindakan Mahkamah
1. Peka dan Ambil Peduli dengan Peruntukan Undang-undang
2. Rujuk Maklumat Berkenaan Cukai di Portal Rasmi HASil
3. Hubungi Pegawai Perhubungan Pelanggan HASil
4. Semak Kedudukan Cukai Tertunggak LHDN Melalui MyTax LHDN
5. Bincang untuk Bayaran Ansuran Cukai Pendapatan

MyTax HASil: 5 Cara Semak Tunggakan Cukai LHDN Secara Online

Penting untuk anda semak cukai tertunggak LHDN bagi membantu anda ketahui kedudukan cukai semasa anda selain mengelakkan anda daripada tertipu atau menjadi mangsa
 scam
 LHDN. Anda disarankan untuk semak status percukaian atau cukai tertunggak anda melalui portal
MyTax LHDN
.

Jika anda pernah berdaftar sebelum ini, anda hanya perlu log masuk ke portal MyTax dan masukkan nombor kad pengenalan anda. Namun begitu, anda boleh ikuti cara semak cukai tertunggak LHDN seperti berikut jika anda belum pernah berdaftar.

Layari portal MyTax untuk semak tunggakan cukai, kemudian klik Log Masuk Kali Pertama;

Masukkan No. PIN dan No. Rujukan (nombor kad pengenalan) dan klik Hantar;

Pembayar cukai yang berdaftar dengan LHDN boleh mendapatkan No. PIN LHDN melalui cawangan LHDN berdekatan atau permohonan secara dalam talian melalui pautan tersedia;

Setelah berjaya, sistem akan paparkan skrin
Dashboard
;

Dashboard
 akan memaparkan maklumat berkaitan seperti ringkasan maklumat cukai, peti mel, profil, status MyTax, Senarai Menu, Chatbox dan Perkhidmatan.

Cukai Tertunggak LHDN, 5 Tips Elak Tindakan Mahkamah

Ramai orang khususnya orang muda mengambil mudah atau mengabaikan bayaran
cukai pendapatan
. Akibatnya, kemungkinan berlaku tunggakan cukai dan berdepan risiko
tindakan mahkamah
. Bagi mengelakkan perkara ini berlaku, berikut lima
tips bijak urus kewangan
 terutamanya cukai untuk rujukan anda:

1. Peka dan Ambil Peduli dengan Peruntukan Undang-undang

Individu yang tidak mempunyai punca pendapatan perniagaan dan hanya makan gaji perlu menjelaskan cukai pendapatan tahunan selewat-lewatnya 30 April setiap tahun. Bagi individu yang berniaga pula, amaun cukai tahunan perlu dijelaskan selewat-lewatnya 30 Jun setiap tahun.

Mana-mana individu yang tidak menjelaskan cukai pendapatan, cukai keuntungan harta tanah dan cukai syarikat boleh menyebabkan
nama kena
blacklist
 dan tidak dibenarkan ke luar negara.

2. Rujuk Maklumat Berkenaan Cukai di Portal Rasmi HASil

Secara asasnya, pelbagai maklumat berkaitan cukai pendapatan boleh didapati di portal rasmi Lembaga Hasil Dalam Negeri. Maklumat-maklumat ini boleh membantu anda memahami sistem percukaian dengan lebih baik.

Selain portal ini, anda juga boleh merujuk maklumat berkaitan percukaian di platform media sosial rasmi HASil dan mana-mana portal yang pakar dalam bidang percukaian.

3. Hubungi Pegawai Perhubungan Pelanggan HASil

Sekiranya anda ingin mendapatkan maklumat berkaitan cukai, anda boleh menghubungi talian rasmi HASil di 03-8911 1000 atau 603-8911 1100 bagi panggilan dari luar negara.

Selain itu, anda juga boleh menggunakan saluran komunikasi lain seperti HASiL Live Chat, Facebook, Twitter, Instagram dan Borang Maklum Balas Pelanggan bagi mendapatkan maklumat yang lebih tepat berkaitan tunggakan cukai.

4. Semak Kedudukan Cukai Tertunggak LHDN Melalui MyTax LHDN

Orang ramai juga boleh menyemak kedudukan cukai semasa melalui portal MyTax LHDN. Portal ini membolehkan pengguna mengisytiharkan cukai pendapatan dan mendapatkan maklumat terkini berkaitan cukai.

Apa Itu MyTax Lembaga Hasil Dalam Negeri?

Portal MyTax LHDN berfungsi sebagai portal maklumat sehenti (
one stop centre
) untuk kegunaan pembayar cukai yang sudah mempunyai ID dan Kata Laluan e-Filing. Anda boleh menggunakan portal ini untuk menyemak:

Baki cukai terkini – cukai tertunggak LHDN atau lebihan kredit;

Tarikh bayaran balik lebihan kredit tahun sebelum;

Senarai
potongan PCB
 oleh majikan – semakan terhad untuk tahun semasa dan tahun sebelum sahaja;

Ringkasan lejar cukai pendapatan untuk 10 tahun terkini;

Perincian lejar cukai pendapatan untuk tempoh lima tahun terkini;

Senarai ansuran CP500;

Rekod SPC.

Selain itu, portal ini juga turut menyediakan akses ke perkhidmatan-perkhidmatan lain seperti ByrHasil,
e-Filing LHDN
, e-Kemaskini dan lain-lain.

5. Bincang untuk Bayaran Ansuran Cukai Pendapatan

Pihak HASil mengalu-alukan perbincangan dengan mana-mana individu atau wakil syarikat untuk menjelaskan cukai tertunggak LHDN melalui bayaran ansuran. Individu yang terlibat perlu menyediakan dokumen-dokumen berikut untuk urusan ini:

Penyata aliran tunai bulanan;

Penyata bank beberapa bulan terkini;

Senarai
komitmen bulanan
;

Amaun ansuran yang ingin dicadangkan.

Kesimpulannya, pembayaran cukai pendapatan penting bagi membantu kerajaan menyalurkan dana bantuan kepada rakyat Malaysia. Selain itu, bayaran cukai juga penting untuk pembangunan dan kesejahteraan negara. Oleh sebab itu, penting untuk anda menjalankan tanggungjawab anda dengan membayar cukai secara konsisten dan elakkan cukai tertunggak LHDN.

Selain itu, sekiranya anda sedang mencari
insurans kereta terbaik
, layari laman web Qoala untuk info lanjut. Qoala merupakan
platform perbandingan insurans terbaik
 di Malaysia. Ia menawarkan jaminan proses
beli insurans kereta
 yang mudah dan selamat pada harga yang mampu milik.

Kongsi:


Cara Daftar Cukai Pendapatan LHDN untuk e-Filing 2024

Setiap individu yang boleh dikenakan cukai perlu daftar cukai pendapatan bagi membolehkan individu lapor pendapatan tahunan dan bayar cukai pendapatan setiap tahun. Individu perlu daftar nombor cukai pendapatan sekiranya individu tersebut:

Berstatus bujang dan menerima pendapatan penggajian melebihi RM34,001 setahun (selepas
potongan KWSP
);

Sudah berkahwin dan pasangan tidak bekerja yang menerima pendapatan penggajian melebihi RM46,001 setahun;

Menjalankan perniagaan (meskipun perniagaan mengalami kerugian);

Pekerja yang dikenakan
Potongan Cukai Bulanan (PCB)
 setiap bulan;

Mempunyai pendapatan yang boleh dikenakan cukai;

Menjual atau
membeli hartanah
.

Table of Contents

Toggle

Cara Daftar Cukai Pendapatan & Isi e-Filing LHDN 2024
1. Daftar Nombor Cukai Pendapatan
2. Dapatkan No PIN MyTax HASiL
3. Wujudkan Kata Laluan e-Filing
Daftar Cukai Pendapatan, Lakukan Tanggungjawab Anda dengan Isytiharkan Cukai Pendapatan Anda

Cara Daftar Cukai Pendapatan & Isi e-Filing LHDN 2024

Proses
isi e-Filing Cukai Pendapatan
 biasanya bermula antara bulan Mac hingga April setiap tahun. Bagi membolehkan anda mengisytiharkan cukai pendapatan, anda perlu daftar cukai pendapatan atau mempunyai akaun cukai terlebih dahulu. Berikut cara daftar cukai pendapatan untuk rujukan dan panduan anda:

1. Daftar Nombor Cukai Pendapatan

Pendaftaran nombor cukai pendapatan boleh dibuat sama ada melalui online atau secara manual di Cawangan Lembaga Hasil Dalam Negeri Malaysia (HASiL) berdekatan anda.

Daftar Cukai Pendapatan Online

Pendaftaran nombor cukai pendapatan boleh dibuat secara online melalui menu e-Daftar dalam
sistem MyTax
. Bagi memudahkan proses daftar cukai pendapatan anda, berikut antara dokumen sokongan yang diperlukan:

Kad pengenalan atau pasport bagi bukan warganegara Malaysia;

Sijil Pendaftaran Perniagaan
 (bagi individu menjalankan perniagaan).

Biasanya, nombor cukai pendapatan anda akan diterima dalam tempoh tiga hari bekerja selepas permohonan dibuat secara dalam talian. Anda juga boleh semak status permohonan anda menggunakan nombor permohonan yang diberikan semasa pendaftaran.

Daftar Cukai Pendapatan Manual

Bagi proses daftar cukai pendapatan secara manual pula, ia boleh dilakukan di mana-mana Cawangan Lembaga Hasil Dalam Negeri Malaysia (HASiL) berdekatan anda. Anda memerlukan dokumen sokongan berikut semasa pendaftaran:

Borang CP600 – borang boleh dimuat turun melalui laman web HASiL di pautan
berikut
 (Borang > Muat Turun Borang > Pendaftaran > Muat turun borang berkaitan);

Kad pengenalan (kad pengenalan baharu, tentera, polis atau pasport);

Sijil Pendaftaran Perniagaan (bagi individu yang menjalankan perniagaan);

Penyata pendapatan atau
slip gaji
.

2. Dapatkan No PIN MyTax HASiL

Setelah selesai daftar cukai pendapatan, anda perlu mendapatkan nombor PIN bagi mengaktifkan sistem MyTax HASiL. Nombor PIN boleh diperoleh secara dalam talian atau menerusi Cawangan HASiL yang berdekatan. Anda perlu melampirkan dokumen berikut semasa permohonan:

Salinan kad pengenalan /passport pemohon; dan

Borang CP55D – Permohonan Nombor Pin E-Filing Individu.

Nombor PIN akan diberikan kepada permohonan yang lengkap bersama-sama dokumen sokongan diperlukan.

3. Wujudkan Kata Laluan e-Filing

Anda kemudian perlu daftarkan nombor PIN 16 digit dalam MyTax di bawah menu Login Kali Pertama. Pengaktifan akaun MyTax dianggap lengkap apabila anda berjaya mencipta kata laluan dan mesej “Sijil Digital Individu Anda Telah Berjaya Didaftarkan” dipaparkan.

Bagi individu yang menjalankan perniagaan, anda perlu daftar cukai pendapatan menggunakan Borang B. Manakala individu yang bekerja makan gaji perlu menggunakan borang BE.

Daftar Cukai Pendapatan, Lakukan Tanggungjawab Anda dengan Isytiharkan Cukai Pendapatan Anda

Anda perlu isytiharkan dan bayar cukai pendapatan anda secara konsisten setiap tahun untuk elakkan
cukai pendapatan LHDN tertunggak
. Bayaran cukai yang dikutip oleh kerajaan ini akan digunakan untuk pembangunan dan kemajuan negara yang pada akhirnya akan dinikmati oleh anda juga.

Jika anda mempunyai sebarang persoalan mengenai
cara isi e-Filing
,
apa yang boleh
claim income tax
 dan sebagainya, anda boleh rujuk artikel-artikel kami yang lain yang berkaitan. Selain itu, sekiranya anda ingin mendapatkan
insurans perubatan dan kesihatan terbaik
 bagi memaksimumkan pelepasan cukai anda, layari laman web Qoala untuk info lanjut.

Qoala merupakan
platform perbandingan dan pembaharuan insurans terbaik
 di Malaysia dengan jaminan proses yang cepat, mudah dan selamat.

Kongsi:


13 Perkara Berkaitan Deposit Rumah yang Anda Perlu Tahu

Berapa jumlah deposit rumah yang perlu anda sediakan sebelum beli rumah? Bagaimana nak kumpul duit dengan mudah untuk bayar
downpayment
 rumah? Ini merupakan antara persoalan biasa yang sering diajukan sebelum buat keputusan
beli rumah pertama
. Bagi pembeli rumah pertama, proses beli rumah yang paling sukar untuk dilakukan ialah sediakan duit yang mencukupi untuk bayar deposit rumah. Masalah kekurangan wang untuk deposit rumah merupakan antara salah satu sebab yang membantutkan impian ramai orang untuk mempunyai rumah sendiri.

Table of Contents

Toggle

7 Cara Simpan Duit Mudah untuk Bayar Deposit Rumah
1. Kenal Pasti Keperluan atau Kehendak
2. Tetapkan Amaun Perbelanjaan Lain
3. Rekodkan Perbelanjaan
4. Tetapkan Target Simpanan
5. Rancang Hutang Kad Kredit
6. Keluarkan KWSP Akaun 2 untuk Rumah
7. Gunakan Dividen ASBF
Beli Rumah Tanpa Deposit: Skim MyDeposit dan MyHome di Malaysia
1. Skim MyDeposit
2. Skim MyHome
3. Skim Rent-To-Own (Sewa Beli Rumah)
Berapa Deposit Rumah Pertama: Downpayment Rumah Subsale, Lelong dan Undercons?
1. Deposit Rumah Lelong
2. Deposit Rumah Subsale
3. Deposit Rumah Undercons

7 Cara Simpan Duit Mudah untuk Bayar Deposit Rumah

Antara persoalan biasa yang sering menyebabkan dilema dalam kalangan pembeli rumah ialah cara nak kumpulkan duit untuk membayar deposit rumah. Artikel ini akan membincangkan cara simpan duit untuk bayar deposit rumah dengan mudah, tips
beli rumah
 tanpa deposit dan amaun yang anda perlukan untuk deposit rumah pertama.

Berikut tujuh panduan cara
simpan duit
 yang boleh anda pertimbangkan untuk membantu anda membayar deposit atau
downpayment
 rumah
.

1. Kenal Pasti Keperluan atau Kehendak

Perkara pertama yang anda perlu pertimbangkan ialah kenal pasti perbelanjaan bulanan anda dan perhalusi sama ada wang yang anda belanjakan setiap bulan adalah untuk memenuhi keperluan atau kehendak.

Ambil kira komitmen tetap bulanan anda seperti
 loan
 kereta
,
pinjaman rumah
,
hutang PTPTN
 dan sebagainya. Setelah itu, pertimbangkan belanja-belanja lain dan kenal pasti sama ada ia penting atau tidak.

Jika boleh, buang atau kurangkan perbelanjaan bulanan yang tidak perlu seperti bil internet yang mahal; bil elektrik, air dan telefon; langganan hiburan untuk muzik, movie dan drama;
rokok atau vape
 dan sebagainya.

Sebagai contoh, jika rumah anda sudah dilengkapi dengan internet, anda mungkin boleh menukar pelan internet telefon kepada yang lebih murah atau membatalkan langganan siaran berbayar bagi menjimatkan wang dan mengurangkan perbelanjaan bulanan anda.

2. Tetapkan Amaun Perbelanjaan Lain

Selain itu, ada dalam kalangan anda yang suka membelanjakan
wang gaji
 dengan membeli barangan yang tiada dalam senarai atau perancangan dengan alasan “sekali-sekala”. Dalam tak sedar, ia boleh menyebabkan bajet bulanan anda terbabas.

Untuk mengelakkan perbelanjaan sebegini, hadkan amaun untuk perbelanjaan tidak perlu ini. Sebagai contoh, tetapkan kuota untuk kategori ini maksimum RM100 sebulan. Jika anda sudah menggunakan kuota ini, anda perlu menunggu bulan seterusnya untuk membeli barangan lain yang anda perlukan.

3. Rekodkan Perbelanjaan

Anda juga disarankan untuk merekodkan perbelanjaan anda setiap bulan. Dengan cara ini, anda dapat kenal pasti kategori perbelanjaan yang makan duit setiap bulan, kategori yang perlu dikurangkan dan sebagainya.

Meskipun ia kedengaran leceh, ia membantu memudahkan anda untuk merujuk dan mengenal pasti amaun yang telah anda belanjakan. Apabila anda lebih berhati-hati dalam membuat perbelanjaan, ia sekali gus dapat membantu anda mengumpul wang bagi menjelaskan bayaran deposit rumah.

Banyak aplikasi yang anda boleh muat turun di telefon pintar anda bagi membantu merekodkan perbelanjaan harian anda.
Aplikasi e-Wallet
 misalnya mempunyai sejarah perbelanjaan yang direkodkan secara automatik. Ia sekali gus memudahkan anda untuk menyemak perbelanjaan anda sekiranya perlu.

Anda boleh gunakan data ini untuk lihat seberapa banyak duit yang telah anda belanjakan dan merancang perbelanjaan untuk bulan-bulan seterusnya.

4. Tetapkan
Target
 Simpanan

Simpanan yang anda sedang usahakan ini semestinya bermatlamat untuk digunakan sebagai bayaran pendahuluan atau deposit rumah. Bagi memudahkan anda, tetapkan jumlah sasaran yang ingin dikumpulkan dan tempoh masa yang anda perlukan untuk kumpulkan deposit rumah ini.

Target
 simpanan yang tetap sebegini membantu anda merancang, kekal berada dalam landasan yang betul dan lebih berdisiplin. Katakanlah anda ingin menyimpan RM10,000 dalam masa setahun, anda perlu menyimpan sekurang-kurangnya RM800 sebulan atau lebih bergantung pada perancangan anda.

5. Rancang Hutang Kad Kredit

Jika anda mempunyai
kad kredit
, anda disarankan untuk mengawal dan merancang hutang kad kredit dengan baik. Ini kerana, hutang kad kredit merupakan penyebab utama ramai dalam kalangan
anak muda bankrap
.

Kebanyakan institusi kewangan mengambil kesempatan ke atas pemilik kad kredit dengan menawarkan amaun pembayaran minimum setiap bulan sekali gus memberi kelonggaran kepada pemilik untuk membayar hutang sedia ada.

Jika pemilik kad kredit tidak berdisiplin, ia boleh menyebabkan pemilik terjerat dengan hutang kad kredit yang lebih tinggi. Oleh sebab itu, jika anda membayar pembelian anda dengan menggunakan kad kredit, anda disarankan untuk membayar hutang tersebut dengan segera dalam jumlah yang penuh. Ia bagi mengelakkan anda dikenakan caj pembayaran lambat atau caj pembayaran minimum.

Elakkan membuat pembelian yang tidak perlu menggunakan kad kredit atau jika anda tiada duit yang mencukupi (dalam
 akaun simpanan
) untuk membayarnya. Ia akan memupuk tabiat pembelian yang tidak baik yang boleh memakan diri.

Jadilah pengguna kad kredit yang bijak. Sekiranya hutang kad kredit anda terlalu tinggi, ia akan menyukarkan anda untuk membuat pembayaran semula dan boleh menjejaskan potensi anda untuk membuat apa-apa pinjaman terutamanya
pinjaman perumahan
.

6. Keluarkan KWSP Akaun 2 untuk Rumah

Mungkin ramai dalam kalangan
pembeli rumah pertama
 yang tidak tahu bahawa anda boleh membuat pengeluaran KWSP akaun 2 untuk beli rumah sebelum usia 50 atau 55 tahun. Anda boleh semak kelayakan dan syarat pengeluaran akaun 2 bagi membantu memudahkan urusan anda.

Bagi urusan permohonan
pengeluaran akaun 2 KWSP
, anda perlu hadir ke pejabat
KWSP
 berhampiran anda bagi urusan pengecaman cap jari dan memastikan permohonan dibuat oleh pemilik akaun sendiri.

7. Gunakan Dividen ASBF

Selain itu, anda boleh sertai pelbagai
pelaburan risiko rendah
 yang ditawarkan di Malaysia antaranya ASB
 Financing
. ASB
Financing
 membolehkan anda membuat pinjaman daripada bank untuk melabur dalam Amanah Saham Bumiputra dengan jumlah pelaburan maksimum sebanyak RM200,000.

Sekiranya anda memilih pelaburan ini, anda disarankan untuk tetapkan tempoh pelaburan yang anda inginkan tanpa membuat sebarang pengeluaran dividen. Jika dividen ASB terkumpul telah mencukupi untuk bayaran
 downpayment
 rumah, anda boleh tamatkan pembiayaan tersebut dan guna duit yang diperoleh untuk bayar deposit bagi
beli rumah idaman
 anda.

Selain ASB, anda juga boleh pertimbangkan pelaburan risiko rendah lain seperti Tabung Haji, pelaburan
Takaful
 dan sebagainya.

Beli Rumah Tanpa Deposit: Skim MyDeposit dan MyHome di Malaysia

Sudah semestinya menjadi impian semua orang untuk memiliki rumah sendiri. Namun, realitinya
proses beli rumah
 tidak semudah yang disangkakan dan banyak aspek yang perlu dipertimbangkan seperti lokasi rumah, kemudahan, jarak dan sebagainya.

Proses beli rumah tanpa deposit bukanlah bermaksud tidak melibatkan bayaran pendahuluan. Anda masih memerlukan tunai di tangan untuk membayar wang cagaran, baki deposit apabila menandatangani perjanjian jual beli, fi peguam serta duti setem.

Anda bakal terima semula deposit yang telah anda bayar melalui KWSP atau margin pinjaman 100 peratus selepas proses pembelian selesai. Berikut antara skim yang boleh membantu anda membuat pemilikan rumah tanpa perlu deposit:

1. Skim MyDeposit

Skim MyDeposit merupakan insentif kerajaan bagi membantu bakal pembeli menyediakan deposit 10 peratus daripada harga jualan hartanah bawah RM500,000.

Permohonan adalah terbuka kepada semua rakyat Malaysia yang layak dan boleh dibuat secara online melalui laman web
Kementerian Perumahan dan Kerajaan Tempatan
.

Melalui skim MyDeposit, kerajaan akan membayar deposit bagi pihak anda dan melakukan pemantauan projek dari semasa ke semasa.

2. Skim MyHome

Bagi Skim MyHome pula, ia menyasarkan golongan berpendapatan rendah dan membantu menyediakan perumahan kos rendah mampu milik bagi individu yang ingin beli rumah pertama di Malaysia.

Skim MyHome ini membolehkan bakal pembeli untuk tidak membayar deposit 10 peratus yang biasanya perlu dijelaskan semasa beli rumah di Malaysia kerana telah ditanggung atau disubsidikan oleh kerajaan.

Meskipun begitu, berdasarkan laman web rasmi Kementerian Perumahan dan Kerajaan Tempatan (KPKT), permohonan skim ini sudah ditutup mulai November 2020.

3. Skim Rent-To-Own (Sewa Beli Rumah)

Selain skim deposit, ada juga skim sewa beli rumah yang diperkenalkan bagi memberi peluang kepada rakyat Malaysia untuk memiliki hartanah sendiri. Ia membolehkan anda menyewa rumah terlebih dahulu dalam tempoh masa tertentu, dengan pilihan untuk membelinya kelak pada harga yang ditetapkan.

Jadi anda tak perlu bayar
downpayment
rumah. Secara asasnya, sewa bulanan adalah lebih tinggi daripada harga pasaran. Ini kerana, sebahagian daripada bayaran bulanan dimasukkan ke dalam tabung untuk membeli rumah. Skim ini sesuai bagi anda yang tidak mempunyai simpanan untuk membayar deposit rumah.

Berapa Deposit Rumah Pertama:
Downpayment
 Rumah Subsale, Lelong dan
Undercons
?

Berapa deposit rumah pertama? Seperti yang diketahui, kebanyakan bank hanya membenarkan margin pinjaman sebanyak 90 peratus daripada keseluruhan harga rumah. Ini bermakna, anda perlu mengeluarkan wang sendiri untuk membayar deposit 10 peratus daripada harga rumah.

Sebagai contoh, jumlah deposit yang perlu dibayar jika beli rumah pertama berharga RM500,000 ialah 10 peratus atau kira-kira RM50,000. Bagi rumah ketiga dan seterusnya, kadar margin pembiayaan ialah sekitar 70 peratus dengan kadar
downpayment
 sebanyak 30 peratus.

1. Deposit Rumah Lelong

Bagi
rumah lelong
, tiada kompromi untuk
downpayment
 rumah lelong, kadar deposit biasanya ditetapkan 10 peratus. Malah, jika gagal dapatkan pembiayaan atau selesaikan bayaran penuh, besar kemungkinan bayaran
downpayment
 hangus begitu sahaja.

Bagi rumah lelong, anda mungkin memerlukan tambahan modal tunai lain untuk menampung kos guaman, pindah milik, tunggakan, pembaikan dan lain-lain bergantung kepada rumah yang dibida.

2. Deposit Rumah
Subsale

Kadar
downpayment
 untuk
rumah
subsale
 adalah sama seperti rumah lelong iaitu 10 peratus jika margin pembiayaan 90 peratus. Biasanya, bayaran
downpayment
 3.18 peratus dikenakan semasa
booking
, diikuti dengan 6.82 peratus semasa tandatangan perjanjian jual beli.

Meskipun begitu, kadar
downpayment
 biasanya bergantung kepada situasi tertentu. Ada sesetengah tuan rumah yang memulangkan semula sebahagian
downpayment
 rumah (selepas
 full disbursement
) sebagai diskaun kepada pembeli.

3. Deposit Rumah
Undercons

Rumah dalam pembinaan biasanya menawarkan banyak rebat dan diskaun. Ia mengamalkan konsep yang sama seperti rumah
subsale
. Namun berbeza dengan diskaun rumah
 subsale
 yang diterima daripada pemilik asal, diskaun dan rebat ini diterima secara terus daripada pemaju biasanya sekitar sembilan peratus bergantung pada pemaju. Ini bermaksud, anda mungkin membayar satu peratus sahaja untuk deposit rumah.

Semoga perkongsian tentang deposit rumah ini boleh membantu anda merancang simpanan untuk beli kediaman pertama anda. Selain itu, anda juga boleh layari laman web Qoala untuk info lanjut berkaitan
insurans rumah
. Qoala merupakan
platform beli insurans
 yang mudah, telus dan pantas dengan tawaran harga yang kompetitif dan berpatutan.

Kongsi:


Adakah Anda Patut Buka Simpanan Deposit Tetap?

Deposit tetap atau turut dikenali sebagai
simpanan tetap
 merupakan sejenis akaun bank yang membolehkan anda melakukan simpanan untuk sesuatu tempoh yang ditetapkan sama ada tiga bulan, enam bulan atau 12 bulan bergantung pada keperluan anda. Secara asasnya, anda bersetuju untuk tidak mengusik atau mengeluarkan dana tersebut untuk jangka masa tertentu dan anda akan menerima satu kadar tetap daripada bank apabila tempoh itu matang sebagai pulangan.

Table of Contents

Toggle

5 Sebab Kenapa Anda Perlu Melabur dalam Deposit Tetap
1. Akses Wang Lebih Mudah
2. Tidak Memerlukan Pengetahuan yang Mendalam
3. Kadar Pulangan Lebih Baik
4. Keuntungan Deposit Tetap Dijamin
5. Pelaburan Dilindungi

5 Sebab Kenapa Anda Perlu Melabur dalam Deposit Tetap

Pelaburan deposit tetap atau
fixed deposit
 boleh digunakan untuk tujuan kecemasan atau objektif jangka pendek seperti
bayar deposit beli rumah
,
kos pendidikan
 dan sebagainya. Simpanan wang deposit tetap secara amnya kurang sesuai untuk pelaburan jangka panjang. Sekiranya anda ingin kembangkan dana untuk jangka masa panjang, anda disarankan untuk menyimpan dalam instrumen kewangan lain seperti
Unit Amanah Saham
 atau
Kumpulan Wang Simpanan Pekerja
 (KWSP).

1. Akses Wang Lebih Mudah

Pelaburan dalam deposit tetap menawarkan banyak kelebihan. Antara kelebihan melabur dalam deposit tetap ialah anda boleh mengakses wang anda dengan lebih mudah berbanding produk pelaburan lain pada bila-bila masa. Ini kerana, simpanan deposit tetap lebih mudah untuk dicairkan. Ini bermaksud, wang anda boleh dikeluarkan dengan cepat jika ada kes kecemasan seperti
kereta rosak tiba-tiba
 dan memerlukan belanja untuk pembaikan.

Meskipun begitu, anda perlu sedar akan perkara ini – jika anda keluarkan wang simpanan anda lebih awal atau sebelum tempoh matang, anda mungkin akan hilang sebahagian atau kesemua faedah yang sepatutnya anda terima. Oleh sebab itu, anda disarankan untuk ketahui dan fahami syarat-syarat pengeluaran untuk mengelakkan anda daripada mengalami kerugian akibat kehilangan faedah.

Bahagikan Simpanan Deposit Tetap kepada Beberapa Akaun Lebih Kecil

Sekiranya anda ingin melabur wang simpanan anda dalam deposit tetap, pertimbangkan untuk bahagikannya kepada beberapa akaun yang lebih kecil. Sebagai contoh, jika anda ingin menyimpan sebanyak RM10,000 untuk tempoh enam bulan, anda boleh menyimpan RM2,000 dalam lima akaun yang berbeza.

Dengan cara ini, anda boleh selamatkan pulangan atau faedah baki simpanan anda dalam empat akaun lain jika anda membuat keputusan untuk keluarkan sebahagian daripada
wang simpanan
 untuk tujuan kecemasan.

2. Tidak Memerlukan Pengetahuan yang Mendalam

Meskipun anda tidak mempunyai pengetahuan kewangan asas, anda masih boleh melabur dalam deposit tetap. Ini kerana, pelaburan deposit tetap membolehkan anda menikmati pulangan modal yang dijamin. Namun berbeza dengan
pelaburan saham
 atau unit amanah, anda perlu memiliki ilmu dan pengetahuan mencukupi selain perlu buat kajian teliti bagi mengenal pasti prospek yang memberikan keuntungan maksimum. Jika tersilap langkah, anda mungkin mengalami kerugian.

3. Kadar Pulangan Lebih Baik

Jika dibandingkan pulangan deposit tetap dengan pulangan akaun simpanan biasa, deposit tetap menjanjikan kadar pulangan yang lebih tinggi. Namun begitu, ia tertakluk pada situasi dan syarat-syarat tertentu. Anda perlu biarkan wang tersebut tanpa diusik mengikut tempoh masa yang telah dipersetujui bagi memaksimumkan pulangan. Jika anda ambil keputusan untuk keluarkan simpanan anda sebelum tempoh matang, anda boleh mengalami kehilangan faedah.

Oleh sebab itu, anda disarankan untuk menetapkan tempoh pelaburan bergantung kepada kesesuaian dan kemungkinan anda akan menggunakan duit simpanan dalam tempoh tersebut. Dalam erti kata lain, pilih tempoh pelaburan yang anda yakin anda tidak perlu mengeluarkan wang simpanan tersebut lebih awal.

Beza Akaun Simpanan vs Akaun Simpanan Tetap

Secara asasnya, akaun simpanan tetap adalah sama seperti akaun simpanan biasa – kedua-duanya merupakan
pelaburan risiko rendah
. Namun begitu, perbezaan paling utama antara kedua-dua simpanan ini ialah kadar faedah. Akaun
fixed deposit
 menawarkan kadar faedah tahunan yang lebih tinggi biasanya sekitar 1.4 peratus hingga 2.4 peratus. Manakala, akaun simpanan biasa pula menawarkan kadar faedah tahunan antara 0.2 peratus hingga 1.5 peratus.

Meskipun begitu, ada sesetengah akaun simpanan yang menawarkan kadar faedah yang sama (atau lebih tinggi) berbanding akaun
fixed deposit
 dengan syarat anda perlu menyimpan amaun simpanan yang tinggi, menggunakan akaun anda untuk pembayaran bil tertentu atau membayar jumlah minimum menggunakan
kad kredit
 atau debit setiap bulan. Anda boleh rujuk bank anda untuk info lanjut.

4. Keuntungan Deposit Tetap Dijamin

Sekiranya anda seorang yang memiliki tahap toleransi risiko yang rendah atau inginkan pulangan hasil yang pasti, deposit tetap merupakan antara pilihan pelaburan yang tepat untuk anda. Ini kerana, anda tidak perlu takut mengalami kerugian atau risau akan sebarang risiko pelaburan. Anda dari awal-awal lagi boleh ketahui anggaran jumlah pulangan yang anda bakal terima bergantung pada jangka masa pelaburan yang anda pilih. Pihak bank biasanya mempamerkan struktur kadar faedah yang diterima di laman web mereka.

Biasanya, kadar faedah yang dinyatakan ditulis berdasarkan pengiraan faedah secara tahunan (% setahun). Ini bermaksud, anda perlu bahagikan dengan 12 dan darab dengan bilangan bulan wang anda dilaburkan untuk ketahui anggaran pulangan yang mungkin diterima. Meskipun jumlah pulangan yang diterima mungkin lebih rendah daripada hasil pelaburan dalam pasaran saham, tetapi sekurang-kurangnya keuntungan adalah terjamin dan anda tidak perlu ragu-ragu dengan sebarang risiko kerugian atau sebagainya.

5. Pelaburan Dilindungi

Selain itu, simpanan dalam deposit tetap atau
fixed deposit
 merupakan pelaburan bebas risiko. Ini bermaksud, modal yang anda laburkan dijamin oleh Perbadanan Insurans Deposit Malaysia (PIDM) sehingga RM250,000. PIDM ialah sebuah pertubuhan kerajaan yang akan membuat bayaran balik kepada pendeposit sekiranya bank tidak mampu membuat bayaran balik.

Oleh sebab itu, sekiranya anda ingin memasukkan wang lebih daripada RM250,000 dalam deposit tetap, anda disarankan untuk buka akaun deposit tetap daripada bank yang berlainan. Ini kerana, setiap satu akaun bank tersebut layak mendapat perlindungan sehingga RM250,000. Dengan cara ini, ia dapat mengurangkan risiko anda kehilangan wang anda sekiranya bank menjadi muflis atau tidak berupaya membuat pembayaran kepada pendeposit.

Selain itu, sekiranya anda merancang untuk mendapatkan
insurans kereta terbaik
 di Malaysia dengan jaminan proses beli insurans yang selamat, berpatutan dan mudah, anda boleh layari laman web Qoala, platform
 insurans kereta murah di Malaysia
 untuk info lanjut.

Kongsi:


Dividen KWSP 2022: Dividen Konvensional 5.35 Peratus, Syariah 4.75 Peratus

Kumpulan Wang Simpanan Pekerja hari ini mengumumkan dividen KWSP sebanyak 5.35 peratus bagi Simpanan Konvensional dan 4.75 peratus untuk Simpanan Syariah bagi tahun 2022.

Kadar dividen KWSP ini lebih rendah berbanding tahun 2021, 6.10 peratus direkodkan untuk Simpanan Konvensional dan 5.65 peratus untuk Simpanan Syariah.

Kredit: @kwspmalaysia

Kredit: @kwspmalaysia

Pengagihan dividen KWSP ini diumumkan oleh Ketua Pegawai Eksekutifnya, Datuk Seri Amir Hamzah Azizan pada taklimat sesi kewangan KWSP dengan jumlah
 agihan
 sebanyak RM51.14 bilion – RM45.44 untuk Simpanan Konvensional dan RM5.7 bilion untuk Simpanan Syariah.

Table of Contents

Toggle

4 Perkara Wajib Tahu Tentang Simpanan KWSP
1. Selain Caruman Pekerja, Ada Caruman Majikan
2. Kadar Caruman Fleksibel, Boleh Tambah Jumlah Sumbangan
3. Pengeluaran KWSP Akaun 2 Boleh Dilakukan
4. Selain Dividen KWSP, Banyak Kelebihan Lain

4 Perkara Wajib Tahu Tentang Simpanan KWSP

Apa itu KWSP? Secara amnya,
Kumpulan Wang Simpanan Pekerja
 atau KWSP merupakan skim perancangan persaraan yang dilancarkan kerajaan pada 1991, bertujuan untuk membantu pekerja menyimpan untuk kegunaan hari tua. Ia merupakan salah satu
pelaburan risiko rendah
 dan selamat dengan jaminan dividen tahunan sebanyak 2.5 peratus (biasanya kadar dividen KWSP diumumkan pada kadar yang lebih tinggi). Selain skim pencen, berikut 4 perkara tentang simpanan KWSP yang boleh membantu anda memahami skim persaraan ini:

1. Selain Caruman Pekerja, Ada Caruman Majikan

Syarikat di Malaysia diwajibkan untuk menyumbang sekurang-kurangnya 13 peratus daripada gaji kasar anda (jika gaji anda kurang daripada RM5,000) atau 12 peratus (jika gaji anda lebih daripada RM5,000). Ini bermaksud, selain kadar caruman pekerja (sama ada 11 peratus atau sembilan peratus), anda mendapat tambahan sebanyak 13 atau 12 peratus daripada majikan. Jadi, makin bertambah banyaklah
duit pencen
 anda.

2. Kadar Caruman Fleksibel, Boleh Tambah Jumlah Sumbangan

Meskipun kerajaan telah menetapkan pengurangkan kadar caruman minimum KWSP daripada 11 peratus kepada sembilan peratus sehingga Jun 2022, anda boleh memilih untuk menambah jumlah sumbangan pada kadar yang lebih tinggi. Dalam erti kata lain, anda boleh menyumbang seberapa banyak yang anda inginkan atau lebih tinggi daripada kadar caruman minimum yang ditetapkan setiap bulan. Meskipun begitu, anda perlu pertimbangkan dua risiko berikut:

Perbelanjaan bulanan anda yang mungkin terjejas, lebih-lebih lagi jika anda tidak mempunyai sumber pendapatan sampingan yang lain. Anda mungkin menghadapi masalah kekurangan wang untuk perbelanjaan harian;

Pilihan untuk melabur sebahagian besar daripada gaji kepada satu ekuiti sahaja terdedah kepada risiko pelaburan yang besar. Anda boleh pertimbangkan pelaburan risiko rendah di Malaysia yang lain seperti
Tabung Haji
,
Amanah Saham Bumiputera
 dan sebagainya.

3. Pengeluaran KWSP Akaun 2 Boleh Dilakukan

Selain pengeluaran wajib semasa anda berumur 55 tahun, anda juga boleh keluarkan sebahagian daripada wang simpanan anda melalui Akaun 2 KWSP bergantung pada syarat-syarat tertentu.

Pengeluaran Akaun 2 KWSP untuk Peribadi

Untuk memudahkan ahli, KWSP juga turut membenarkan pengeluaran penuh atau sebahagian dari simpanan untuk memenuhi keperluan tertentu selari dengan polisi KWSP sedia ada. Berikut antara pengeluaran yang boleh anda lakukan daripada Akaun 2 untuk tujuan peribadi:

i. Pengeluaran Sebahagian

Berikut merupakan senarai pengeluaran sebahagian untuk rujukan anda:

Menunaikan haji – maksimum amaun RM3,000;

Kesihatan, kos perubatan;

Umur 50 – pengeluaran sebahagian atau semua simpanan Akaun 2 apabila mencapai umur 50;

Pengeluaran KWSP Akaun 2 untuk rumah – bina/
beli rumah pertama
 atau bina/beli rumah kedua;

Pembiayaan pendidikan sendiri atau anak-anak;

Bayaran ansuran bulanan
pinjaman perumahan
;

Pengeluaran simpanan melebihi RM1 juta;

Pengeluaran untuk mengurangkan/menyelesaikan baki pinjaman perumahan.

ii. Pengeluaran Penuh

Berikut pula merupakan senarai pengeluaran penuh untuk rujukan anda:

Umur 55 – Anda boleh mengeluarkan semua atau sebahagian daripada simpanan daripada akaun ini pada bila-bila masa.

Umur 60 – Pengeluaran ini merupakan lanjutan daripada pengeluaran umur 55 tahun, anda boleh memilih untuk membuat pengeluaran secara sekali gus atau sebahagian pada bila-bila masa;

Hilang upaya secara fizikal atau mental;

Meninggalkan negara – warganegara/penduduk tetap (PR) atau bukan warganegara;

Ahli yang berkhidmat di sektor awam berstatus pekerja pencen;

Apabila ahli meninggal dunia.

4. Selain Dividen KWSP, Banyak Kelebihan Lain

Selain dividen, ahli yang menyimpan di KWSP juga tertakluk kepada kelebihan dan manfaat tertentu seperti berikut:

1. Dividen KWSP

Kadar minimum yang dijamin oleh kerajaan sebanyak 2.5 peratus. Meskipun kedengaran agak rendah, kadar dividen KWSP yang diumumkan beberapa tahun kebelakangan ini berada pada paras yang sihat iaitu sekitar lima hingga enam peratus.

i. Cara
Check
 Dividen KWSP

Untuk makluman anda, semakan dividen KWSP 2021 hanya boleh dibuat mulai 6 Mac 2022. Bagi anda yang mungkin tidak tahu, berikut merupakan langkah untuk membuat semakan dividen secara
online
 melalui i-Akaun:

Layari www.kwsp.gov.my;

Log masuk akaun i-Akaun;

Kemudian, masukkan ID & Kata Laluan yang telah didaftarkan;

Klik
View Details
 di bahagian menu
Dividend;

Perincian dividen tahun semasa akan dipaparkan untuk semakan anda.

Bagi membolehkan anda semak dividen melalui i-Akaun, anda perlu mendaftar terlebih dahulu untuk menggunakan perkhidmatan ini. Berikut merupakan cara daftar KWSP
online
 untuk rujukan anda:

ii. Cara Daftar i-Akaun KWSP Tanpa ke Kaunter

Cara daftar i-Akaun KWSP tanpa ke kaunter sangatlah mudah. Meskipun begitu, pastikan anda mematuhi syarat pendaftaran berikut untuk mudahkan proses permohonan anda.

Syarat Pendaftaran

Untuk melayakkan diri mendaftar i-Akaun KWSP, anda perlu memenuhi empat kriteria seperti berikut:

Anda merupakan seorang pencarum KWSP;

Anda memiliki nombor ahli KWSP yang sah;

Memiliki nombor telefon yang aktif – untuk memudahkan penghantaran kata laluan sementara atau nombor TAC ke telefon bimbit;

Majikan memiliki nombor KWSP yang sah.

Daftar i-Akaun Secara Online

Setelah terima kata laluan sementara melalui SMS, anda boleh ikuti langkah-langkah berikut:

Layari laman web i-Akaun KWSP di https://secure.kwsp.gov.my/member/member/login;

Masukkan No Ahli pada ruangan ID Pengguna, kemudian klik Seterusnya;

Isikan Kata Laluan yang diterima melalui SMS dan klik Log Masuk;

Baca terma dan syarat yang dipaparkan. Tandakan kotak sekiranya bersetuju dan klik Seterusnya;

Cipta ID Pengguna yang baharu – gabungan nombor dan abjad pilihan anda (contoh: Qoala25);

ID Pengguna hanya boleh ditukar sekali sahaja semasa proses pengaktifan;

Cipta kata laluan yang baharu – gabungan nombor dan abjad pilihan anda (contoh: Qoala1n5uran5)

Pilih Imej Keselamatan, masukkan Frasa Rahsia dengan panjang maksimum 10 aksara;

Kemudian, klik Seterusnya;

Skrin pengaktifan berjaya akan dipaparkan;

Log masuk menggunakan ID dan Kata Laluan baharu.

2. Ketidakupayaan, Kematian

Sekiranya ahli didapati tidak mampu untuk bekerja atau meninggal dunia, penama atau waris akan menerima bayaran ihsan daripada KWSP. Wang ihsan ini bukan diambil daripada dana ahli, tetapi diambil daripada perbadanan KWSP untuk mengurangkan beban yang ditanggung oleh ahli keluarga iaitu sebanyak RM5,000 untuk hilang upaya dan RM2,500 untuk kematian (tertakluk pada syarat-syarat KWSP)

3. Pengecualian Cukai Pendapatan

Selain itu, caruman KWSP bagi kakitangan awam yang tidak berpencen atau kakitangan swasta juga tertakluk pada
pengecualian cukai.
 Ahli layak untuk menuntut pelepasan cukai sehingga RM4,000 bagi caruman KWSP atau skim lain yang diluluskan iaitu caruman sendiri dan tidak termasuk caruman majikan.

Semoga perkongsian mengenai dividen KWSP dan info penting berkaitan
simpanan persaraan
 KWSP ini boleh membantu anda merancang simpanan anda untuk kegunaan semasa hari tua. Selain itu, jika anda mempertimbangkan untuk mendapatkan
 insurans kereta
 untuk kereta anda, layari laman web Qoala, platform
insurans terbaik di Malaysia
 untuk info lanjut.

Kongsi:


Duit KWSP: Antara Banjir, Pandemik dan Hari Tua

Duit
KWSP
 atau duit daripada Kumpulan Wang Simpanan Pekerja adalah satu skim yang dilancarkan oleh Kerajaan pada tahun 1991 untuk membantu individu menyimpan wang bagi mengharungi hari-hari tua di mana majoriti tidak mampu lagi bekerja pada waktu itu.

Duit KWSP adalah duit yang disumbang oleh pencarum (pekerja) dan juga
majikan
 sebanyak jumlah yang tertentu. Pada usia 50 tahun, warganegara Malaysia dan penduduk tetap dibenarkan mengeluarkan sehingga 30% simpanan mereka, dan pada umur 55 tahun mereka boleh mengeluarkan
simpanan
 mereka sepenuhnya. Pengeluaran penuh duit KWSP juga boleh dibuat sekiranya anggota KWSP bermigrasi atau kehilangan upaya.

Table of Contents

Toggle

Duit KWSP Di Kala Pandemik
Banjir Teruk Yang Melanda Hampir Seluruh Negara
Duit KWSP: Kerajaan dah bagi bantuan kewangan, tiada i-Citra RM10,000, kata PM
‘Hanya tinggalkan RM100’ – 30 peratus ahli KWSP keluarkan hampir semua simpanan Akaun 1
Kesimpulan

Duit KWSP Di Kala Pandemik

Umum sedia maklum bahawa KWSP membenarkan pencarumnya untuk membuat pengeluaran duit KWSP dari Akaun 1 melalui i-Sinar pada Januari 2021 yang lepas. Kebenaran pengeluaran duit KWSP itu dihadkan kepada maksimum RM60, 000.

Motif utama kebenaran ini diberikan adalah bagi membantu individu-individu yang terkesan akibat pandemik Covid-19 yang melanda seluruh dunia. Menurut akhbar Berita Harian, lebih 800,000 hilang mata pencarian sejak wabak Covid-19 melanda dunia.

Melalui inisiatif ini, sebanyak
RM52.48 billion
 duit KWSP telah dikreditkan kepada akaun pencarum.

Wujud pelbagai respons apabila kebenaran ini diumumkan. Ada yang positif dan ada juga yang negatif.

Ramai pakar merasakan pengeluaran duit KWSP Akaun 1 ni patut jadi pilihan yang last sekali – salah sorangnya adalah Desmond Chong Kok Fei, naib presiden Majlis Perancangan Kewangan Malaysia. Beliau berpendapat pengeluaran ini sama seperti
moratorium

pinjaman
, iaitu penyelesaian sementara sahaja.

“Sekiranya ia tidak dapat diselesaikan walaupun setelah enam bulan, apa yang membuat seseorang berfikir bahawa mereka dapat menyelesaikan masalah pendapatan mereka dengan mengeluarkan dana dari Akaun 1?”

Namun, bagaimana pula dengan kelangsungan hidup sebelum hari tua?

Ada yang berpendapat, jika tiada inisiatif seperti i-Sinar ini, mungkin mereka tidak sempat merasai menempuh hari tua kerana sudah hilang mata pencarian.

Tidak cukup dengan i-Sinar, i-Citra pula diperkenalkan.

Sama motifnya dengan i-Sinar, i-Citra diwujudkan bagi membantu individu-individu yang terkesan akibat pandemik Covid-19 yang berlaku.

Amaun pengeluaran yang boleh dikeluarkan adalah:

Sehingga maksimum RM5,000

Bayaran bulanan akan dibuat sehingga 5 bulan

Bayaran yang ditetapkan adalah RM1,000 sebulan atau tertakluk kepada jumlah baki simpanan

Bayaran minimum adalah RM50

Meninggalkan baki sekurang-kurangnya RM100 dalam Akaun 1

Amaun kelayakan pengeluaran adalah berdasarkan jumlah simpanan ahli pada tarikh permohonan diproses setelah ditolak bayaran i-Sinar yang akan datang (jika ada)

Sehubungan inisiatif ini, KWSP meluluskan sebanyak 4.98 juta permohonan i-Citra melibatkan amaun pengeluaran berjumlah RM20.58 billion.

Jika dilihatkan kepada amaun keseluruhan duit KWSP yang dikeluarkan, tak mustahil ramai pencarum KWSP hanya tinggal baki yang sikit dalam akaun KWSP masing-masing.

Banjir Teruk Yang Melanda Hampir Seluruh Negara

Seperti yang diduga, setiap hujung tahun beberapa negeri di Malaysia seperti Kelantan, Terengganu pasti akan dilanda bencana banjir.

Tapi, apa yang mengejutkan pada tahun 2021 ini, beberapa daerah Selangor dan Kuala Lumpur turut ditimpa musibah ini dalam keadaan yang tidak bersedia. Tempat tinggal,
kenderaan
 dan juga nyawa hilang begitu sahaja dalam tempoh yang amat singkat disebabkan bencana ini.

Bukan itu sahaja, hasil tanaman dan ternakan musnah disebabkan banjir teruk yang melanda.

Berikutan dengan banjir yang melanda, ramai buntu untuk mencari wang bagi membaiki tempat tinggal dan juga kerugian yang dihadapi apabila tempat mencari rezeki lenyap ditenggelami air banjir.

Sehubungan itu, kerajaan tampil memberi bantuan kewangan bayaran bantuan banjir Rm1000 one off kepada isi rumah yang terjejas kerana jadi mangsa banjir seperti di Kuala Lumpur hulu langat klang Shah Alam Selangor Perak Pahang Kelantan dan Terengganu.

Mangsa tidak perlu sama sekali mengisi borang permohonan bantuan banjir dan pembayaran bantuan 1000 akan diuruskan nama berdasar senarai nama penerima yang diserahkan oleh Pejabat Daerah atau PBT masing-masing.

Walau bagaimanapun, timbul persoalan adakah cukup bantuan kewangan secara one-off yang diberikan?

“Sekarang ini memang serabut sangat nak fikir.
Rumah
 rosak.
Kenderaan
 habis. Nak kena beli balik perabot dan barang elektrik serta buat wiring rumah lagi. Risau juga yang terendam lama ini bahaya.

“Ini simen semua terkeluar. Banyak benda nak baiki. Tak berada di tempat kami, tak rasalah betapa susahnya mangsa banjir sekarang ini.

“Mana kami nak ‘cekau’ duit. Nak keluar duit sendiri pun susah. Kena pinjam sana sini pula.”

Berikut adalah rintihan seorang mangsa banjir yang berada di Shah Alam. Shah Alam adalah satu daerah yang sangat terjejas dengan banjir.

“Inilah kali pertama penduduk di kawasan ini berdepan bencana banjir, saya sendiri tak menjangka akan menjadi mangsa selepas lebih 32 tahun tinggal di sini,” kata Badarudin Dawam.

Bekas nazir Masjid Al Ehsan Seksyen 24 Shah Alam itu antara ratusan mangsa yang dipindahkan ke Pusat Penempatan Sementara (PPS) di Sekolah Kebangsaan Seksyen 24, Shah Alam selepas kawasan perumahan di situ, dinaiki air sejak awal pagi tadi.

Katanya, bencana itu mengundang panik kerana kawasan itu tidak pernah ditenggelami air sebelum ini.

“Ia pengalaman pertama kepada rata-rata penduduk di sini. Kawasan Seksyen 24 ini tidak pernah banjir dan inilah yang paling teruk.

“Mujur paras air tidak terlalu tinggi dan penduduk dipindahkan ke sekolah segera untuk keselamatan,” katanya.

Rata-rata memberi pendapat dan mendesak kerajaan untuk membenarkan pengeluaran duit KWSP i-Citra bagi melangsungkan kehidupan. Ia mengambil kira jumlah kerugian untuk membaiki kereta rosak akibat dimasuki air secara purata RM4,000 dan ada yang mencecah belasan ribu.

Ini tidak termasuk dengan kerosakan rumah yang lain seperti
rumah
, perkakas elektrik, perabot dan pelbagai keperluan yang lain untuk memulakan kehidupan baharu.

Hakikatnya, bantuan wang ihsan yang dijanjikan untuk mangsa banjir dikatakan tidak mencukupi.

Duit KWSP: Kerajaan dah bagi bantuan kewangan, tiada i-Citra RM10,000, kata PM

Kerajaan tidak bercadang membenarkan pengeluaran duit KWSP i-Citra RM10,000 sekali lagi walaupun didesak beberapa pemimpin politik selepas rakyat berdepan bencana banjir.

Perdana Menteri, Ismail Sabri Yaakob, berkata ia berikutan kerajaan sudah menyediakan bantuan kewangan kepada syarikat dan individu bagi meringankan beban mereka yang terjejas.

“Kalau beri alasan nak buka perniagaan baru kerana terjejas banjir, TEKUN sudah tawar RM10,000, pinjaman mudah tanpa faedah dan
moratorium
 tak perlu bayar setahun.

“Bank seperti BSN juga akan beri pinjaman RM10,000 secara pinjaman persendirian untuk beli barangan keperluan asas rumah dengan tanpa faedah dan enam bulan moratorium,” katanya.

‘Hanya tinggalkan RM100’ – 30 peratus ahli KWSP keluarkan hampir semua simpanan Akaun 1

Hampir 30 peratus daripada ahli Kumpulan Wang Simpanan Pekerja (KWSP) telah mengeluarkan wang simpanan persaraan mereka di dalam Akaun 1 ketika pandemik COVID-19 melanda negara sejak Mac tahun lalu.

Ketua Pegawai Eksekutifnya memaklumkan ini di sebalik kejayaan Kumpulan Wang Simpanan
Pekerja
 (KWSP) memberikan dividen yang agak tinggi kepada ahli-ahlinya meskipun berdepan pelbagai cabaran pada tahun 2020.

“Kita dapati banyak simpanan ahli telah menurun, kita percaya lebih kurang 30 peratus daripada mereka telah keluarkan hampir kesemua wang persaraan mereka di dalam Akaun 1. Mereka cuma terpaksa tinggalkan RM100 di dalam akaun sebagai syarat.

“Kita jangka 60 peratus ahli pula akan menggunakan wang daripada Akaun 2. Akaun ini adalah untuk memudahkan ahli untuk membeli rumah, bil perubatan dan pendidikan serta meningkatkan skil mereka.

Badan KWSP juga menzahirkan rasa bimbang ramai individu yang tidak mempunyai simpanan yang cukup untuk kegunaan hari tua.

Kumpulan Wang Simpanan Pekerja (KWSP) gusar mengenai risiko majoriti pencarum berkemungkinan menjalani hari tua dalam kemiskinan kerana pengeluaran akibat Covid-19 memburukkan keadaan menyebabkan jumlah simpanan mereka tidak mencukupi.

Pengerusi KWSP, Tan Sri Ahmad Badri Mohd Zahir berkata, perkara ini bukan hanya memudaratkan kehidupan individu, tetapi landskap sosioekonomi negara dan fiskal kesihatannya juga mencabar.

Beliau berkata, pada masa ini 48 peratus pencarum KWSP di bawah 55 tahun mempunyai simpanan KWSP pada tahap kritikal.

Katanya, ini peningkatan 28 peratus ahli KWSP yang mempunyai simpanan duit KWSP amat kritikal berbanding sebelum pandemik.

Sehingga 31 Oktober lalu, sejumlah RM101.1 bilion duit KWSP dikeluarkan di bawah skim i-Lestari, i-Sinar dan i-Citra.

Ia adalah 22 peratus daripada program rangsangan kerajaan berjumlah RM530 bilion bagi membantu rakyat Malaysia secara keseluruhan.

Berkaitan isu kecukupan, Ahmad Badri berkata, perlindungan sosial adalah hak asasi manusia untuk semua, yang merangkumi semua bentuk pekerjaan, sama ada sektor formal atau tidak.

“Secara kasarnya, hanya tiga daripada 10 orang dewasa di Malaysia dilindungi perlindungan sosial seperti skim pencen kerajaan dan perlindungan KWSP.

“Kami melihat hanya 7.5 juta daripada 23.5 juta populasi pada usia bekerja pada ketika ini menetap di negara ini.

“Pandemik ini juga telah merubah landskap pekerjaan ke arah tidak formal. Peningkatan dalam golongan bekerja sendiri dan tidak formal dijangka akan meningkat daripada 5.7 juta masa ini kepada 8.8 juta pada tahun 2040,” katanya.

Dalam menangani kecukupan simpanan dan pendapatan persaraan, beliau berkata, negara memerlukan penyelesaian yang meluas, meliputi program jaringan keselamatan berkesan, sistem perlindungan kitaran hayat sosial komprehensif, dasar pasaran buruh dan
gaji
 teguh, pertumbuhan ekonomi mampan, kemahiran semula dan peningkatan kemahiran tenaga buruh, selain dasar menggalakkan automasi dan pendigitalan bagi meningkatkan produktiviti.

“Dalam konteks ini, KWSP ingin menyumbang untuk meningkatkan kesejahteraan rakyat. Kami amat menyokong inisiatif Bajet 2022 kerajaan bagi menambah program i-Saraan dengan memasukkan mereka yang berusia 55 ke 60 tahun.

Kesimpulan

Isu ini mewujudkan satu dilema terhadap kerajaan yang komited untuk membantu rakyat dengan membenarkan pengeluaran KWSP mereka, namun dalam masa sama enggan membiarkan rakyat sengsara ketika hari persaraan susulan ketiadaan wang simpanan untuk digunakan.

Bagi rakyat pula, meskipun sedar akan keadaan yang bakal menanti mereka ketika tempoh persaraan nanti, mereka tiada pilihan selain terpaksa mengeluarkan wang tersebut untuk digunakan pada hari ini bagi membantu ‘melepaskan’ diri daripada belenggu hutang-piutang serta segala jenis perbelanjaan ketika waktu sukar ini.

Ia sekaligus menimbulkan satu konflik antara rakyat dengan kerajaan yang diibaratkan seperti ditelan mati emak, diluah mati bapa.

Kongsi:


5 Cara Alternatif Bagi Duit Raya (eWallet)

Hari Lebaran kian menjelang tiba. Setelah dua tahun tidak menyambut raya bersama sanak saudara, rakyat Malaysia kini boleh menyambut perayaan dengan meriah seperti dulu kala. Sebut saja pasal raya, pasti insan yang paling gembira adalah kanak-kanak. Mana tidaknya, hari raya umpama bonus tahunan kerana banyak
 duit raya
yang diterima apabila menziarahi sanak saudara.

Selain dari itu, kelebihan memberi duit raya di hari raya turut mampu memberi kegembiraan hati kepada si penerima duit raya malah makin bertambah eratlah hubungan silaturahim di antara sesama umat Islam.

Dengan memberi, ia mampu melapangkan jiwa. Bahkan dalam agama Islam ada menyebut, semakin banyak seseorang itu memberi, semakin luas pintu rezeki untuknya.

Table of Contents

Toggle

5 Cara Digital Beri Duit Raya
Touch ‘n Go e-Wallet
Boost
Maybank MAE
GrabPay
Shopee Pay
Kesimpulan

5 Cara Digital Beri Duit Raya

Zaman sekarang cara pemberian pun dah moden dan
cashless
. Kini anda tidak perlu lagi tertanya-tanya
bila perlu tukar duit raya
 atau nak ketahui
 cara tukar duit raya di Maybank
 misalnya. Selain tunai, ada banyak lagi cara untuk anda berikan duit raya. Kali ini, Qoala akan kongsikan cara alternatif lain yang boleh anda pertimbangkan untuk bagi duit raya.

Touch ‘n Go e-Wallet

Touch ‘n Go e-Wallet ni pun bukan benda asing lagi. Fungsinya lebih kurang sama dengan penggunaan dompet, . Ccumanya ia digunakan secara digital. e-Wallet ni sangat sesuai dengan zaman serba moden seperti sekarang kerana ia amat mudah dan cepat digunakan. Seperti kad kredit atau debit, kebanyakan e-wallet dihubungkan terus dengan akaun bank individu dan dilindungi dengan kata laluan serta pengenalpastian.

Cara Hantar Duit Raya Menggunakan Touch ‘n Go e-Wallet

Pastikan penerima juga mempunyai Touch ‘n Go e-Wallet (iOS, Android)

Pastikan anda mempunyai baki yang mencukupi dalam e-Dompet anda. Klik “
Reload
” jika anda tidak mempunyai kredit yang mencukupi

Klik “Pemindahan” pada halaman utama aplikasi

Taipkan nombor telefon penerima

Anda boleh menyenaraikan kenalan atau ahli keluarga anda dalam aplikasi supaya anda tidak perlu menaip nombor mudah alih mereka secara manual untuk hantar duit raya

Boost

Menariknya tentang aplikasi Boost ini, pengguna boleh menghantar e-Duit raya kepada 10 penerima secara serentak. Disamping itu, pengguna juga diberi pilihan untuk menyimpan atau menderma duit raya yang diterima kepada senarai badan kebajikan, NGO, dan institusi keagamaan yang terpilih di seluruh Malaysia.

Cara Hantar Duit Raya Menggunakan Aplikasi Boost

Pastikan anda mempunyai aplikasi Boost (iOS, Android)

Klik “Hantar” di bahagian bawah sebelah kiri, dan aplikasi Boost akan meminta anda untuk
update
 kepada dompet premium secara percuma. Anda tidak akan dapat menghantar wang tanpa
update
terkini.

Ikuti langkah seperti mengesahkan ID anda dan tambahkan sekurang-kurangnya RM10 ke dalam dompet Boost anda

Pastikan anda mempunyai baki yang mencukupi dalam e-Wallet Boost anda. Klik ikon + bahagian atas sebelah kiri pada halaman utama aplikasi jika kredit tidak mencukupi

Setelah itu, anda boleh mula menghantar duit raya kepada penerima dengan menaip nombor telefon bimbit atau dengan mencari nombor dalam senarai
Contact
 anda

Maybank MAE

MAE adalah singkatan kepada Maybank Anytime, Everyone. Melalui aplikasi ini, ia menawarkan sokongan dompet digital untuk memudahkan transaksi anda. Menggunakan MAE, ia mengasingkan penggunaan wang anda berbanding akaun bank Maybank biasa, sekaligus mengelak anda daripada terlebih berbelanja.

Pengguna boleh menggunakan MAE untuk melakukan pembayaran di lebih 200,000 peruncit seluruh negara yang menerima pembayaran menggunakan Maybank QR Pay.  Selain daripada itu, pengguna turut boleh menggunakan MAE untuk menerima atau menghantar wang daripada rakan-rakan, membuat pembayaran, membayar bil, membeli tiket wayang, membuat tambah -nilai prabayar dan sebagainya.

Cara Hantar Duit Raya Menggunakan MAE

Pastikan anda mempunyai aplikasi Maybank MAE (iOS, Android)

Pastikan anda mempunyai baki yang cukup dalam e-Wallet MAE anda. Klik “Top Up Now” jika kredit tidak mencukupi

Tekan “eDuit Raya”, kemudian “
Send Greetings
”

Pilih sehingga 30 penerima yang anda ingin menghantarkan duit raya

Selepas anda menekan “
Continue
”, anda akan dapat menghantar kad ucapan berserta duit raya

GrabPay

Foto kredit: Google Play

Rakyat Malaysia yang sudah mula berjinak dalam perkhidmatan dalam talian pasti tidak mempunyai masalah untuk menggunakan e-dompet terutamanya GrabPay. GrabPay kini membenarkan anda untuk memindahkan e-Duit Raya kepada saudara-mara, rakan atau kenalan anda. Bukan itu sahaja, pemberian duit Raya melalui GrabPay juga melayakkan anda mendapat Mata Ganjaran GrabRewards.

Cara Hantar Duit Raya Menggunakan GrabPay

Pastikan penerima juga mempunyai aplikasi Grab (iOS, Android)

Pastikan anda mempunyai kredit yang mencukupi dalam Dompet GrabPay anda. Klik “
Top Up
” jika kredit tidak mencukupi

Klik pada “Pembayaran” di bahagian bawah skrin halaman utama aplikasi

Klik “Hantar” untuk menghantar wang

Pilih penerima duit raya anda. Anda juga boleh memasukkan nombor mudah alih secara manual

Jika anda seorang penerima, anda boleh klik “Terima” untuk mendapatkan kod QR anda sendiri bagi membolehkan pemberi
scan
 kod QR anda

Sebagai alternatif, anda juga boleh menghantar pautan untuk meminta duit raya daripada saudara-mara atau kenalan anda

Shopee Pay

Melalui aplikasi ShopeePay, anda boleh menghantar kredit ShopeePay kepada rakan dan keluarga dengan mudah melalui fungsi “Transfer”. Anda perlu menaik taraf ke ShopeePay Premium untuk menggunakan ciri ini; naiktaraf ini hanya boleh dilakukan apabila anda melengkapkan verifikasi kad pengenalan.

Cara Hantar Duit Raya Menggunakan Shopee Pay

Pastikan penerima mempunyai aplikasi Shopee

Klik “ShopeePay” dan kemudian klik “
Transfer
”

Pilih no telefon atau Shopee
username

Masukkan jumlah duit raya dan kad raya

Klik “
Confirm
” dan kemudian klik “
Transfer
”

Kesimpulan

Dunia serba moden kini dah memberi pelbagai kemudahan dalam kehidupan seharian kita, ia termasuk jugalah kemudahan pada hari raya yang membolehkan umat Islam bermaaf-maafan, bersedekah dan berkunjung-kunjungan. Tiada alasan lagi untuk tidak memberi duit raya. Yang jauh pun boleh beri duit raya. Apa-apa pun, kami di Qoala ingin mengucapkan selamat Hari Rraya kepada semua pembaca. Stay safe dan selamat menyambut hari lebaran!

Kongsi:


Fasiliti Sokongan Akaun 2: Pengeluaran KWSP Bersyarat 2023

Fasiliti Sokongan Akaun 2 (FSA2) merupakan satu kemudahan yang diperkenalkan oleh Kumpulan Wang Simpanan Pekerja (KWSP). Ia diwujudkan bagi membolehkan ahli yang berusia bawah 55 tahun membuat
pengeluaran KWSP secara bersyarat
. Menerusi perkhidmatan ini, ahli KWSP boleh mendapatkan bantuan kewangan melalui pembiayaan peribadi daripada institusi perbankan.

Table of Contents

Toggle

9 Perkara Penting Anda Perlu Tahu Tentang Fasiliti Sokongan Akaun 2 (FSA2 KWSP)
1. Apa Itu Fasiliti Sokongan Akaun 2?
2. Berapakah Jumlah Pembiayaan Maksimum?
3. Siapa yang Layak Memohon FSA2?
4. Apakah Kesan kepada Ahli yang Membuat Permohonan Awal Pengeluaran Bersyarat?
5. Bank Manakah yang Menyediakan Pinjaman Fasiliti Sokongan Akaun 2 Ini?
6. Bilakah Permohonan Fasa 1 Dibuka?
7. Bagaimana Cara Memohon Pengeluaran Bersyarat Umur 50 Tahun atau 55 Tahun?
8. Bagaimana Cara Bayaran Balik Pinjaman KWSP oleh Pencarum KWSP?
9. Apakah Kesan Jika Fasiliti Sokongan Akaun 2 FSA2 Tidak Dibayar?
Simpanan KWSP: Simpanan Persaraan untuk Perlindungan Masa Depan

9 Perkara Penting Anda Perlu Tahu Tentang Fasiliti Sokongan Akaun 2 (FSA2 KWSP)

Secara asasnya, Fasiliti Sokongan Akaun 2 atau FSA2 menawarkan penyelesaian sementara yang praktikal untuk ahli KWSP yang berdepan dengan isu ketidakcukupan tunai. Ia membolehkan ahli menyediakan aliran tunai melalui
pembiayaan peribadi
 tanpa memberi impak yang ketara kepada
simpanan persaraan
 mereka.

Berikut merupakan antara perkara penting berkaitan Fasiliti Sokongan Akaun 2 yang anda perlu tahu sebelum anda memohon kemudahan ini:

1. Apa Itu Fasiliti Sokongan Akaun 2?

Fasiliti Sokongan Akaun 2 (atau FSA2) merupakan satu kemudahan yang diwujudkan bertujuan untuk membantu ahli KWSP membuat permohonan awal Pengeluaran Bersyarat Umur 50 Tahun atau 55 Tahun. Ia membolehkan ahli mendapatkan pembiayaan peribadi daripada institusi perbankan yang mengambil bahagian.

2. Berapakah Jumlah Pembiayaan Maksimum?

FSA2 melibatkan jumlah pembiayaan maksimum sebanyak RM50,000. Namun begitu,  ia tertakluk pada baki Akaun 2 KWSP dengan tempoh pembayaran balik hingga 10 tahun.

3. Siapa yang Layak Memohon FSA2?

Berikut merupakan syarat permohonan yang telah ditetapkan untuk permohonan Fasiliti Sokongan Akaun 2:

Pemohon merupakan warganegara Malaysia;

Permohonan hanya boleh dibuat sekali sahaja;

Terbuka kepada ahli KWSP yang berumur 40 tahun dan ke atas tetapi belum mencapai umur 55 tahun;

Simpanan minimum ahli KWSP dalam Akaun 2 mestilah sekurang-kurangnya RM3,000;

Amaun maksimum bagi pengeluaran bersyarat tidak melebihi RM50,000 (tertakluk kepada amaun pembiayaan peribadi yang diluluskan oleh institusi perbankan);

Permohonan yang dibuat memenuhi terma dan syarat yang telah ditetapkan oleh pihak institusi perbankan.

4. Apakah Kesan kepada Ahli yang Membuat Permohonan Awal Pengeluaran Bersyarat?

Setelah permohonan awal pengeluaran bersyarat diluluskan oleh KWSP, amaun pinjaman tersebut berserta
dividen KWSP
 yang terkumpul akan dibayar kepada institusi perbankan apabila ahli mencapai umur pilihan pengeluaran.

Selain itu, sebarang pengeluaran prapersaraan lain tertakluk kepada baki simpanan Akaun 2 selepas ditolak amaun Pengeluaran Bersyarat Umur 50 Tahun atau 55 Tahun.

5. Bank Manakah yang Menyediakan Pinjaman Fasiliti Sokongan Akaun 2 Ini?

Sehingga 30 Mac 2023, hanya dua institusi perbankan yang menyediakan pinjaman ini, iaitu:

MBSB Bank;

Bank Simpanan Nasional (BSN)
.

Kedua-dua institusi perbankan ini menawarkan pinjaman dengan kadar faedah antara empat hingga lima peratus, lebih rendah berbanding kadar faedah pasaran semasa.

6. Bilakah Permohonan Fasa 1 Dibuka?

FSA2 akan dilaksanakan dalam dua fasa – untuk ahli berumur 40 tahun ke atas (Fasa 1) dan 40 tahun ke bawah (Fasa 2). Ahli yang berumur 40 tahun ke atas boleh memohon untuk Fasa 1 yang dibuka bermula 7 April 2023 sehingga 6 April 2024. Manakala, tarikh permohonan FSA2 untuk Fasa 2 akan dimaklumkan kemudian.

7. Bagaimana Cara Memohon Pengeluaran Bersyarat Umur 50 Tahun atau 55 Tahun?

Permohonan FSA2 boleh dibuat secara online melalui institusi perbankan yang mengambil bahagian. Bagi pencarum yang berminat untuk memohon Fasiliti Sokongan Akaun 2 ini, berikut tiga langkah utama yang perlu dilakukan oleh ahli:

i. Buat Semakan Awal

Lakukan semakan awal kelayakan simpanan Akaun 2 KWSP melalui portal institusi perbankan yang mengambil bahagian.

Semakan Kelayakan Jumlah Pinjaman KWSP yang Dibenarkan Secara Online

Semakan jumlah pinjaman FSA2 boleh dilakukan secara online menerusi laman sesawang https://secure.kwsp.gov.my

Log masuk ke akaun ahli KWSP;

Pada Halaman Utama, jumlah simpanan Akaun 2 akan dipaparkan. Jumlah simpanan ahli dalam Akaun 2 menentukan sama ada ahli KWSP layak membuat permohonan atau tidak;

Sekiranya amaun dalam Akaun 2 menepati syarat yang ditetapkan oleh KWSP (minimum RM3,000), anda layak untuk membuat permohonan FSA2.

ii. Buat Permohonan

Permohonan pembiayaan peribadi boleh dilakukan melalui laman web institusi perbankan pilihan anda. Proses ini bagaimanapun bergantung pada terma dan syarat yang ditetapkan oleh institusi perbankan.

iii. Kemukakan Permohonan

Anda perlu mengemukakan permohonan awal Pengeluaran Bersyarat Umur 50 Tahun atau 55 Tahun dengan KWSP melalui laman web institusi perbankan. Amaun pembiayaan peribadi yang diluluskan bergantung pada institusi perbankan berkenaan.

8. Bagaimana Cara Bayaran Balik Pinjaman KWSP oleh Pencarum KWSP?

Bayaran balik pinjaman FSA2 ini akan melalui beberapa proses yang melibatkan pencarum, pihak KWSP dan institusi perbankan yang meluluskan permohonan. Berikut merupakan mekanisme bayaran balik pinjaman oleh pencarum KWSP menerusi Akaun 2 KWSP;

Pihak KWSP akan membayar prinsipal dan dividen terkumpul daripada Akaun 2 ke dalam akaun pembiayaan ahli dengan bank;

Jumlah yang dibayar oleh pencarum akan digunakan untuk melunaskan baki pembiayaan peribadi sebelum memulangkan sebarang lebihan kepada ahli.

9. Apakah Kesan Jika Fasiliti Sokongan Akaun 2 FSA2 Tidak Dibayar?

Kegagalan ahli untuk menjelaskan atau membayar balik pinjaman ini boleh memberi kesan kepada ahli. Individu yang gagal melunaskan pinjaman berkemungkinan
nama disenarai hitam
 oleh pihak institusi perbankan dan mempunyai
rekod CCRIS
 yang tidak baik. Malah, ada kemungkinan peminjam boleh
diisytiharkan muflis
 atau tidak dibenarkan untuk keluar negara.

Sebelum memohon Fasiliti Sokongan Akaun 2 ini, penting untuk anda mengetahui status dan kedudukan kewangan anda untuk mengelakkan anda daripada terbeban daripada risiko kewangan yang boleh memakan diri.

Simpanan KWSP: Simpanan Persaraan untuk Perlindungan Masa Depan

Semoga panduan berkaitan Fasiliti Sokongan Akaun 2 (FSA2) ini dapat membantu anda memahami impak kepada simpanan anda, dan membolehkan anda merancang kewangan anda dengan lebih baik.

Selain itu, sekiranya anda ingin mendapatkan
insurans perubatan dan kesihatan
 untuk perlindungan tambahan kepada masa depan anda, layari laman web Qoala untuk info lanjut. Qoala merupakan
platform perbandingan dan pembaharuan insurans terbaik
 di Malaysia dengan jaminan
proses beli insurans yang mudah
, selamat dan cepat.

Kongsi: